title: Valtalaki (Saksa)

text: Koska Berliinin Valtiopäivätalo oli tuhopolton jälkeen käyttökelvoton, valtiopäivät kokoontuivat Valtiopäivätaloa vastapäätä sijainneessa oopperatalossa, Kroll-oopperassa. Valtiopäivien kokoontuessa istuntoonsa 23. maaliskuuta talo oli vahvojen SS-joukkojen ympäröimä. Sisällä talossa partioivat ruskeapaitaiset SA-miehet. Valtiopäivätalon palon jälkeen Preussin sisäministeri Göring oli antanut määräyksen, jonka mukaan kansallissosialistisen puolueen SA- ja SS-joukkoja oli mahdollista käyttää apupoliiseina kommunistien vallankaappauksen torjumiseksi. Muodollisesti joukot olivat paikalla suojelemassa valtiopäivien istuntoa apupoliisin ominaisuudessa, mutta käytännössä opposition edustajat tunsivat heidät uhkaksi. Tätä uhkaa lisäsi se, että SA-joukot vaativat kovaäänisesti valtalain hyväksymistä ja uhkailivat samalla edustajia, mikäli lakia ei hyväksyttäisi.


title: Valtalaki (Saksa)

text: Lain läpimenon kannalta oli ratkaisevaa, suostuisiko katolinen Zentrum äänestämään lain puolesta vai ei. Hyvitelläkseen Zentrumia Hitler esiintyi valtiopäivien istunnossa 23. maaliskuuta tietoisen maltillisesti. Hitler puhui ensimmäistä kertaa valtiopäivien täysistunnolle, suuri osa valtiopäiväedustajista näki hänet ensimmäistä kertaa elävänä. Hitler lupasi säilyttää sekä lainsäädäntöelinten olemassaolon että valtakunnanpresidentin viran ja valtaoikeudet. Hän lupasi niin ikään säilyttää osavaltioiden itsehallinnon ja lainsäädäntöelimet. Hän lupasi taata tuomareiden ja oikeusistuinten puolueettomuuden. Lisäksi hän lupasi, ettei kristillisten kirkkojen asemaa Saksassa tultaisi kaventamaan lain myötä. Hitler antoi edelleen ymmärtää, että valtiopäivien lainsäädäntötyö jatkuisi kuta kuinkin ennallaan; valtalakia tultaisiin soveltamaan vain muutamassa, kiireellisiä toimenpiteitä vaativassa asiassa. Hän antoi jopa ymmärtää, että hätätila-asetuksen nojalla rajoitettuja kansalaisvapauksia voitaisiin laajentaa, mikäli valtakuntaa uhkaava vaara saataisiin valtalain avulla torjutuksi.


title: Valtalaki (Saksa)

text: Katolinen Zentrum piti tässä vaiheessa tärkeimpänä katolisen kirkon riippumattomuuden ja vaikutusvallan säilyttämistä. Kirkko oli alun alkaenkin pitänyt Weimarin tasavaltaa laajoine kansalaisoikeuksineen ja -vapauksineen epäilyttävänä. Puolueen johtaja, prelaatti Ludwig Kaas asettuikin valtalain tueksi, tosin varovaisin sanakääntein. Sen sijaan sosiaalidemokraattien valtiopäiväryhmän puheenjohtaja Otto Wels vastusti valtalakia selvin sanoin. Hänen puheensa oli viimeinen julkinen tunnustus demokratialle ja vapaalle kansalaisyhteiskunnalle ennen vuotta 1945.


title: Valtalaki (Saksa)

text: Valtalakia koskevassa äänestyksessä sosiaalidemokraattisen SPD:n paikalla olevat 94 edustajaa asettuivat kaikki lakia vastaan, muut 444 edustajat äänestivät sen puolesta. Kaksi edustajaa oli laillisesti estynyt ottamasta osaa äänestykseen.


title: Valtalaki (Saksa)

text: Kuten useimmat muutkin Saksan ”yhdenmukaistamiseen” (saks. "Gleichschaltung") liittyneet lait, Valtalaki on melko lyhyt ja sisällöltään yleinen. Lain teksti kuuluu seuraavasti:


title: Valtalaki (Saksa)

text: Hitlerin maaliskuussa 1933 säädättämä laki meni paljon pidemmälle kuin aikaisemmat valtalait. Se antoi hallitukselle oikeuden säätää myös perustuslain vastaisia lakeja, jos kohta valtiopäivien olemassaolo ja valtakunnanpresidentin oikeudet jätettiin muodollisesti lain ulkopuolelle. Tämä antoi Hitlerille ja hänen kabinetilleen muodollisen oikeutuksen lakkauttaa Weimarin tasavallan perustuslain takaamat perus- ja ihmisoikeudet sekä poliittiset vapaudet. Valtakunnanhallitus sai myös oikeuden solmia oikeudellisesti sitovia sopimuksia muiden valtioiden kanssa. Erityisen tärkeitä olivat Valtalain 1. artiklan määräykset, jonka mukaan valtakunnanhallituksen lainsäädäntövalta koski myös perustuslain 85. artiklan 2. momentissa ja 87 artiklassa mainittuja asioita. Edellinen momentti koski valtion tulo- ja menoarvion hyväksymistä valtiopäivillä ja jälkimmäinen valtiopäivien oikeutta päättää valtion velkaantumisesta. Valtiopäivät menettivät siis oikeutensa vaikuttaa valtiontalouteen, mikä olisi ollut tärkeä ja toimiva keino vaikuttaa hallituksen politiikkaan.


title: Valtalaki (Saksa)

text: Valtalaki säädettiin aluksi neljän vuoden määräajaksi, mutta sen voimassaoloa jatkettiin myöhemmin kaksi kertaa 30. tammikuuta 1937 lakia pidennettiin neljällä vuodella 1. huhtikuuta 1941 asti, ja 30. tammikuuta 1939 10. toukokuuta 1943 asti. Kummallakin kerralla voitiin käytännössä pitää jo ennalta varmana, että valtiopäivät myöntyivät sen jatkamiseen, sillä kansallissosialistit olivat sillä välin muuttaneet vaalilakia niin, että äänestäjät saattoivat vain hyväksyä puolueen laatiman ehdokaslistan. Vuonna 1943 Hitler pidensi valtalakia antamallaan asetuksella määräämättömäksi ajaksi. Vuonna 1942 valtiopäivät säätivät lisäksi lain, joka antoi Hitlerille vallan päättää jokaisen kansalaisen elämästä ja kuolemasta, mikä käytännössä merkitsi sitä, että valtalaki pysyi voimassa sodan loppuun saakka.


title: Valtalaki (Saksa)

text: Ennen valtalain säätämistä Hitler oli vakuuttanut, että valtiopäivien toiminta jatkuisi kuta kuinkin normaalisti. Käytännössä valtiopäivien lainsäädäntötyö kuitenkin pysähtyi. Valtalain säätämisen jälkeen Saksan valtiopäivät kokoontuivat vain 19 kertaa ja säätivät yhteensä seitsemän lakia. Näistä kaksi koski nimenomaan valtalain voimassaolon pidentämistä. Muut viisi lakia olivat:Yleensä valtiopäivien tehtävänä oli lähinnä kuunnella Hitlerin pitämä puhe kansakunnan tilasta. Kansan suussa valtiopäivät saivatkin pilkkanimen ”valtakunnan parhaiten palkattu mieskuoro”, koska niiden tehtäviin kuului Hitlerin puheen kuuntelemisen lisäksi lähinnä laulaa istunnon lopuksi Deutschlandlied ja Horst-Wessel-Lied.


title: Valtalaki (Saksa)

text: Kaksi kertaa valtakautensa alkuvuosina Hitler kuitenkin ylitti nekin valtuudet, jotka valtalaki hänelle soi. Helmikuussa 1934 hän lakkautti valtakunnanneuvoston ("Reichsrat"), osavaltioiden edustuselimen, vaikka valtalaissa nimenomaan sanottiin, että sen nojalla säädetyt lait eivät saaneet uhata valtakunnanneuvoston asemaa. Saman vuoden elokuussa, presidentti Paul von Hindenburgin kuoltua, Hitler otti itselleen myös valtakunnanpresidentin tehtävät, vaikka valtalaki ei koskenut valtakunnanpresidentin valtaoikeuksia.


title: Valtalaki (Saksa)

text: Valtalaki kumottiin muodollisesti liittoutuneiden valvontakomission 1. määräyksellä kansallissosialististen lakien mitätöimiseksi, joka annettiin 20. syyskuuta 1945. Samalla määräyksellä kumottiin useita muitakin kansallissosialistisen järjestelmän pystyttämiseen liittyneitä lakeja. Käytännössä laki oli tietenkin menettänyt merkityksensä jo aiemmin, kun liittoutuneet olivat miehittäneet Saksan ja ottaneet siellä käsiinsä hallintovallan. Ratkaiseva päivämäärä tässä suhteessa oli 23. toukokuuta 1945, jolloin liittoutuneiden edustajat antoivat julistuksen, jonka mukaan hallintovalta Saksassa on siirtynyt liittoutuneille.


title: George Healis

text: George A. Healis (3. kesäkuuta 1906 Philadelphia, Pennsylvania – 6. joulukuuta 1990 Fort Lauderdale, Florida) oli yhdysvaltalainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa hopeaa perämiehettömässä nelikossa. Hän saavutti elantonsa arkkitehtina.


title: Jääkiekon I-divisioona 1989–1990

text: Jääkiekon I-divisioona 1989–1990 oli järjestyksessään 16. pelattu I-divisioonakausi. Sarjassa pelattiin 12 joukkueen nelinkertainen runkosarja, jonka jälkeen kaksi parasta joukkuetta, Ässät ja Hockey-Reipas, jatkoivat SM-liigan karsintoihin. Viimeiseksi sijoittunut Hokki-Salo putosi suoraan II-divisioonaan, toiseksi viimeiseksi sijoittunut KooVee joutui I-divisioonan karsintasarjaan.


title: Jääkiekon I-divisioona 1989–1990

text: Sarja oli alusta alkaen Porin Ässien hallintaa. Joukkue pelasi 25 ensimmäistä otteluaan tappiotta, häviten ensimmäisen kerran vasta tammikuun alussa Forssan Palloseuralle. Ässät ja Hockey-Reipas nousivat karsintojen jälkeen SM-liigaan, josta I-divisioonaan putosivat KooKoo ja Joensuun Kiekkopojat. Tampereen KooVee puolestaan putosi I-divisioonan karsintasarjan jälkeen II-divisioonaan. II-divisioonasta nousivat Vantaa HT ja IFK Grankulla.


title: Jääkiekon I-divisioona 1989–1990

text: Ässät ja H-Reipas SM-liigakarsintaan. KooVee I-divisioonan karsintasarjaan. Hokki-Salo putosi II-divisioonaan.Vantaa HT ja GrIFK nousivat I-divisioonaan.


title: Lauri Kosonen

text: Lauri Kosonen (s. 22. tammikuuta 1948 Turku) on suomalainen toimittaja, joka on työskennellyt muun muassa Karjala-lehden päätoimittajana 1991-2003. Kososen aikana lehdessä keskusteltiin voimakkaasti Karjalasta ja muista Neuvostoliitolle luovutetuista alueista, sekä niiden mahdollisesta palauttamisesta Suomelle. Keskustelu sai alkunsa heti Kososen päätoimittajakauden ensimmäisinä päivinä, kun Neuvostoliitossa käynnistyi epäonnistunut vallankaappausyritys 19.8.1991.


title: Lauri Kosonen

text: Kosonen on työskennellyt Suomen Yleisradion palveluksessa 1967-1974 toimittajana, sekä 1981-1988 Yleisradion Kaakkois-Suomen -aluetoimituksen esimiehenä ja aluepäällikön varamiehenä Lappeenrannassa.


title: Lauri Kosonen

text: Aiemmin Kosonen on toiminut Suomen Punaisen Ristin Kymen piirin toiminnanjohtajana 1974–1981, välillä myös kansainvälisen Punaisen Ristin asiantuntijana Tansanian Punaisen Ristin kehitysprojektissa 1977-1978 ja Kamputsean pakolaisten avustusoperaatiossa Thaimaassa 1979-1980. Lappeenrannan teknillisen korkeakoulun (nyk. Lappeenrannan teknillisen yliopiston) tiedotussihteerinä Kosonen toimi 1988-1991. Koulutukseltaan Kosonen on yhteiskuntatieteiden maisteri Tampereen Yliopistosta 1970. Sotilasarvoltaan Kosonen on kapteeni.


title: Lauri Kosonen

text: Kosonen toimi vuosina 1989–2007 Suomen Kulttuurirahaston Etelä-Karjalan -rahaston asiamiehenä.


title: Lauri Kosonen

text: Lauri Kososen poikia ovat Tatu Kosonen ja Jussi Kosonen.


title: I Saw Her Standing There

text: I Saw Her Standing There on The Beatlesin kappale vuodelta 1963. Pitkälti basisti-laulaja Paul McCartneyn kirjoittama laulu julkaistiin yhtyeen esikoisalbumin "Please Please Me" avausraitana. Laulu kertoo pojasta, joka näkee tanssilattialla tytön ja huomaa tämän olevan ulkonäöltään vertaansa vailla.


title: I Saw Her Standing There

text: Yhdysvalloissa kappale julkaistiin ”I Want to Hold Your Hand” -singlen B-puolella, ja se nousi Billboard Hot 100 -listan sijalle neljätoista. A-puolen singlenä se julkaistiin vain muutamassa maassa.


title: I Saw Her Standing There

text: Paul McCartney kirjoitti kappaleen käydessään yhä koulua kotikaupungissaan Liverpoolissa. Alun perin kappale oli nimeltään ”Seventeen”. Siihen sisältyivät lopullisen kappaleen ensimmäinen säkeistö ja kertosäe, ja se kirjoitettiin koulukirjaan. Laulu oli oletettavasti kirjoitettu Iris Caldwellille, merseybeat-muusikko Rory Stormin siskolle. Stormin johtamassa Rory Storm and the Hurricanes -yhtyeessä soitti tuolloin tuleva Beatles-rumpali Ringo Starr.


title: I Saw Her Standing There

text: John Lennon auttoi McCartneyta viimeistelemään kappaleen syyskuussa 1962 McCartneyn asunnon olohuoneessa heidän pinnatessaan koulusta. Lennon oli mukana tekemässä kappaleen väliosaa, minkä lisäksi hän muutti laulun järjestyksessään toisen rivin "Never been a beauty queen" bluesmaisempaan muotoon "You know what I mean". McCartney kertoi myöhemmin, että kappaleen bassokuvio otettiin Chuck Berryn vuoden 1961 laulusta ”I’m Talking About You”.


title: I Saw Her Standing There

text: Laulun sanoitus kertoo pojasta, joka näkee tanssilattialla tytön ja huomaa tämän olevan ulkonäöltään vertaansa vailla (). Poika päättää, ettei enää koskaan tanssi kenenkään muun kanssa. Teksti tavallaan kuvastaa nuoren ihmisen röyhkeyttä, sillä siinä ei oteta huomioon tytön mahdollista kieltäytymistä. Toisaalta poika on myös epävarma kuvaillessaan, kuinka hänen sydämensä pamppailee, kun hän kävelee tanssisalin läpi.


title: I Saw Her Standing There

text: Kappale äänitettiin työnimellä ”Seventeen” Abbey Road -studioiden kakkosstudiossa Lontoossa 11. helmikuuta 1963. Kyseisessä maratonsessiossa äänitettiin suurin osa "Please Please Me" -albumin lauluista. Kappaleesta otettiin aamulla kaikkiaan yhdeksän ottoa, joista vain kolme oli kokonaisia. Ensimmäista ottoa pidettiin parhaana, joten siihen lisättiin iltapäivällä kättentaputukset. Myöhemmin tuottaja George Martin leikkasi siihen kuuluisan McCartneyn "One, two, three, four!" -huudon otosta numero yhdeksän. ”I Saw Her Standing There” miksattiin 25. helmikuuta.


title: I Saw Her Standing There

text:
Laulusta nauhoitettiin vielä kaikkiaan yksitoista radioversiota BBC:n ohjelmia varten. Niistä ensimmäinen äänitettiin "Saturday Club" -ohjelmaan 16. maaliskuuta 1963 ja viimeinen "From Us to You" -ohjelmaan 1. toukokuuta 1964.
Kappaleen sävellaji on E-duuri ja tahtilaji 4/4. Se etenee seuraavasti:”I Saw Her Standing There” oli Beatlesin ensimmäisiä nopeita, rajuja rock-kappaleita ja loi suuren kontrastin sellaisiin skifflemäisiin kappaleisiin kuin ”Love Me Do”, ”From Me to You”, ”Thank You Girl” ja ”Misery”. Paul McCartneyn soittaa kappaleessa bassoa boogie woogie -tyylillä.


title: I Saw Her Standing There

text: McCartneyn ja Lennonin voi kuulla nauravan samalla, kun he laulavat toisen väliosan rivejä "Well we danced all night/And I held her tight/And I held her hand in mine".


title: I Saw Her Standing There

text: Britanniassa ”I Saw Her Standing There” julkaistiin yhtyeen esikoisalbumilla "Please Please Me", jonka julkaisi Parlophone 22. maaliskuuta 1963. Se oli albumin ensimmäinen raita. Se julkaistiin samana vuonna myös EP-levyllä "The Beatles (No. 1)". Yhdysvalloissa kappale ilmestyi ensimmäisen kerran ”I Want to Hold Your Hand” -singlen B-puolella 26. joulukuuta 1963 ja nousi Billboard Hot 100 -listan sijalle neljätoista. Vuonna 1964 se julkaistiin myös Yhdysvalloissa ilmestyneillä studioalbumeilla "Introducing... The Beatles" ja "Meet The Beatles!". Kappale kuului yhtyeen konserttiohjelmistoon vuosina 1962 ja 1964.


title: I Saw Her Standing There

text: Vuosina 1963 ja 1964 ”I Saw Her Standing There” julkaistiin A-puolen singlenä ainakin Tanskassa, Ranskassa, Kolumbiassa, Filippiineillä, Intiassa ja Etelä-Afrikassa.


title: I Saw Her Standing There

text: Kappaleen yhdeksäs otto, josta McCartneyn alussa kuultava huuto leikattiin, ilmestyi ”Free as a Bird” -singlellä vuonna 1995. Samana vuonna "Anthology 1" -albumilla julkaistiin 24. lokakuuta 1963 Tukholmassa äänitetty liveversio. Tempoltaan hieman hitaampi versio, jonka uskotaan olevan äänitetty harjoituksena Liverpoolin The Cavern Clubilla vuoden 1962 lopulla, on puolestaan julkaistu eri bootlegeillä. John Lennon ei soita siinä rytmikitaraa vaan huuliharppua. Bootlegeillä on ilmestynyt lisäksi kappaleen liveversioita, mukaan lukien kaksi esitystä Hampurin Star-Clubilta.


title: I Saw Her Standing There

text: ”I Saw Her Standing Theresta” ovat tehneet cover-version muun muassa Jerry García, Little Richard, Elton John, Jerry Lee Lewis, George Martin, Moon Martin, Anthony Newley, Tiffany ja The Tubes. John Lennon puolestaan esitti kappaleen viimeisessä julkisessa esiintymisessään yhdessä Elton Johnin kanssa. Tämä tapahtui New Yorkin Madison Square Gardenissa 28. marraskuuta 1974. Esitellessään kappaleen Lennon sanoi, että sen on kirjoittanut hänen ”etääntynyt morsiamensa Paul”.


title: Porin metsä

text: Porin metsä on Porissa sijaitseva noin 320 hehtaarin (n.3,2 km²) laajuinen ulkoilu- ja virkistysalue. Se sijaitsee vajaan kahden kilometrin päässä kaupungin keskustasta Porin urheilukeskuksen tuntumassa. Porin metsä rajoittuu pohjoisessa urheilukeskukseen, idässä Porin lentoasemaan, etelässä Lattomeren ja Pinomäen laajoihin peltoaukeisiin sekä lännessä Valtatie 8:aan.


title: Porin metsä

text: 1800-luvulla Porin metsä oli kaupunkilaisten karjan laidunmaana ja 1900-luvun alkupuolella talousmetsänä. Jatkosodan aikana viereistä lentokenttää tukikohtanaan pitäneet saksalaisten rakensivat alueelle rullausteitä ja lentokonesuojia. Rakennelmat on nykyään rauhoitettu muinaismuistolain nojalla. Varsinainen virkistyskäyttö alueella alkoi 1950-luvun lopulla, jolloin Isomäen urheilukeskusta alettiin rakentaa. Porin metsän puusto vaihtelee kuivasta kankaasta lehtomaiseen sekametsään. Alueella pesii myös erittäin runsas linnusto.


title: Porin metsä

text: Porin metsässä on useita eri pituisia valaistuja kuntopolkuja, pisimpänä 7,5 kilometrin mittainen rata. Nämä lähtevät pääosin maauimalan ja jäähallin läheisyydestä. Alueen halki johtaa Katinkurun ampumaradalle vievä 3,5 kilometrin pituinen valaistu reitti. Näiden lisäksi on useita valaisemattomia kaupungin ylläpitämiä reittejä sekä omat ratsastuspolut hevosille. Talvisin metsässä kulkee hiihtolatuja.


title: Porin metsä

text: Porin metsän välittömässä läheisyydessä sijaitsee useita muita liikuntapaikkoja. Urheilukeskuksessa ovat muun muassa maauimala, jäähalli, jalkapallo- ja tennishallit sekä stadion. Jäähallin ja maauimalan vieressä sijaitsee Isomäen leirintäalue, joka on avoinna Pori Jazzin ja muiden suurtapahtumien aikana. Eri puolilla alueen reunamilta löytyy myös ratsastustalli, ampumarata sekä jousiampumarata. Myös Suomen Ilmailuopisto sijaitsee Porin metsän tuntumassa. Vuonna 2002 Porin metsä liitettiin mukaan Porin kansalliseen kaupunkipuistoon.


title: Porin maauimala

text: Porin maauimala sijaitsee Isomäen kaupunginosassa Porin urheilukeskuksessa. Arkkitehti Yrjö Lindegrenin suunnittelemä funkistyylinen maauimala on avattu vuonna 1957. Se on osa Porin kansallista kaupunkipuistoa ja maauimala on myös Museoviraston suojelema.


title: Porin maauimala

text: Vuosina 2002–2005 Porin maauimalassa suoritettiin suuri peruskorjaus, joka maksoi noin 4,3 miljoonaa euroa. Maauimala on syyskuun lopussa päättyvän kesäkauden lisäksi avoinna myös talvisin, jolloin uiminen on mahdollista avantouinnin tavoin 3–5-asteisessa vedessä. Kävijöitä on vuosittain noin 80 000. Maauimalassa on sauna- ja pukuhuonetilojen lisäksi kolme erikokoista allasta, hyppytorni sekä vesiliukumäki.


title: Sulantornipöllö

text: Sulantornipöllö ("Tyto nigrobrunnea") on tornipöllöjen sukuun kuuluva lintu. Se on kotoperäinen Indonesian Malukun Sulasaarilla.


title: Sulantornipöllö

text: Sen elinpiiriä ovat subtrooppiset ja trooppiset alavat metsät. Laji tunnetaan yhdestä näytteestä, aikuisesta naaraasta, joka on vuodelta 1938. Se on nähty 1991saariryhmän suurimmalla saarella, ja sen arvioidaan olevan hyvin harvinainen.


title: Sulantornipöllö

text: Se on kooltaan noin 31–32 cm.


title: Sergei Kiškin

text: Sergei Timofejevitš Kiškin (; 17. (30.) toukokuuta 1906 Lugansk – 3. toukokuuta 2002) oli venäläis-neuvostoliittolainen fyysikko ja akateemikko. Hän oli erikoistunut metallifysiikkaan. Hän tutki erityisesti metallien lujuuskestävyyttä. Hän valmistui Moskoven Teknillisestä korkeakoulusta 1931. Sittemmin hän keskittyi hyökkäysvaunujen ja lentomateriaalien tutkimiseen. Hänet nimitettiin Moskovan ilmailuakatemian professoriksi 1943. Hän osallistui muun muun muassa Iljushin Il-2:n suihkuturbiinin kehittämiseen. Hänelle myönnettiin lukuisia korkeita arvomerkkejä kuten Leninin kunniamerkki vuonna 1984.


title: Tuomas Tepora

text: Tuomas Tepora (s. 1978) on suomalainen historiantutkija, oppiarvoltaan filosofian tohtori. Hänen tutkimusalaansa ovat sodan- ja tunteiden kulttuurihistoria, nationalismi ja ryhmäsymbolit.


title: Tuomas Tepora

text: Tepora on Helsingin yliopiston dosentti ja työskentelee Helsingin yliopistossa tutkijana.


title: Tuomas Tepora

text: Teporan teos "Sinun puolestas elää ja kuolla" perustuu hänen väitöskirjaansa "Lippu, uhri, kansakunta: ryhmäkokemukset ja -rajat Suomessa 1917–1945" (2011). Teos palkittiin vuoden 2011 tiedekirjana. Hänen talvisodan hengen muodostumista ja purkautumista tarkastellut teoksensa "Sodan henki" (2015) sai Lauri Jäntin säätiön kunniamaininnan vuonna 2016.


title: Preeriatyyli

text: Preeriatyyli oli arkkitehtuurin tyylisuunta, joka vaikutti etenkin asuinrakennusten suunnittelussa 1800-luvun lopulta ensimmäisen maailmansodan alkuun. Tyyliin kuuluvat pitkät, matalat linjat ja tasakatot. Koristeita käytetään niukasti, mutta paikallisten luonnonmateriaalien käyttö on runsasta. Tyylisuunta kehittyi Chicagossa ja levisi sieltä erityisesti Yhdysvaltojen keskilänteen. Sen tunnetuin edustaja on Louis Sullivan ja hänen oppilaansa Frank Lloyd Wright.


title: Preeriatyyli

text: Puhdastyylinen esimerkki preeriatyylistä on Robie House Chicagossa.


title: Preeriatyyli

text: Preeriatyylin taloissa on usein massiivinen takka keskeisellä paikalla. Arkkitehtuuri on avointa sekä sisältä että ulkoa; sisäosat muodostuvat suurista yhtenäisistä tiloista.


title: Sinun puolestas elää ja kuolla

text: Sinun puolestas elää ja kuolla. Suomen liput, nationalismi ja veriuhri 1917–1945 on Tuomas Teporan teos Suomen lipusta. Sen aiheena on Suomen historia itsenäistymisestä sotien päättymiseen Suomen lipun kautta. Teoksessa kerrotaan lippujen asemasta Suomen historiassa kansallisina symboleina ja aatteen kuvaajina.


title: Sinun puolestas elää ja kuolla

text: Teos perustuu Teporan väitöskirjaan "Lippu, uhri, kansakunta: ryhmäkokemukset ja -rajat Suomessa 1917–1945" (2011). Se palkittiin vuoden 2011 tiedekirjana. Palkintoraadin arvion mukaan "Tepora onnistuu - - esittämään havainnollisesti kuinka lippuihin liittyvät tunnekokemukset rakentuvat."


title: Sinun puolestas elää ja kuolla

text: Teos kuvaa siniristilipun vähittäistä nousua kansalliseksi symboliksi. Siinä analysoidaan nuoren kansallisvaltion ja uhrautumisen suhdetta itsenäistymisestä aina sotien päättymiseen 1945.


title: Sinun puolestas elää ja kuolla

text: Tepora käsittelee teoksessa talvisotaa tarkastelemalla lippuja joukkoliikkeiden ja kansakunnan sosiaalisina symboleina sekä nationalistista uhriajattelua. Kriitikon mukaan Tepora edustaa 2000-luvulla vahvistunutta "uutta sotahistoriaa". Suuntauksen edustajien näkökulma sotaan ei ole vain kenraalien ja poliitikkojen strateginen toiminta, vaan sotaa tutkitaan laajemmin, myös sosiaalisena ja kulttuurisena ilmiönä. Menetelmä hyödyntää sosiologiaa, psykologiasta, antropologiaa ja kirjallisuudentutkimusta. Suuntauksen taustalla on Carolyn Marvinin ja David W. Inglen teoria, jonka mukaan kansallisvaltiota voidaan pitää primitiivisenä heimouskontona, jossa sodassa kuolleet nähdään lipun vaatimina pyhinä uhreina.


title: Sinun puolestas elää ja kuolla

text: Kriitikko katsoo Teporan soveltavan teoriaa onnistuneesti suomalaiseen nationalismiin. Hän pitää kuitenkin teoksen tyyliä raskaslukuisena ja paikoin koukeroisena, niin että lukija joutuu asiaan päästäkseen mielessään editoimaan tekstiä. Siitä huolimatta sisällön syvyys ja älyllinen haastavuus sivuuttavat tyylin ongelmat, ja lukija pääsee ansiokkaan teoksen avulla syventymään ihmisenä olemisen vaikeisiin kysymyksiin.


title: Toys

text: Toys on vuonna 1992 ensi-iltansa saanut yhdysvaltalainen komediaelokuva, jonka on ohjannut Barry Levinson. Elokuvan pääosia esittävät Robin Williams, Michael Gambon, Joan Cusack, Robin Wright, LL Cool J, Donald O’Connor, Arthur Malet, Jamie Foxx, Jack Warden ja Debi Mazar.


title: Toys

text: Elokuva ei menestynyt taloudellisesti.


title: Toys

text: Elokuvassa suuren lelutehtaan johtajan poika Leslie saa tehtaan omakseen isänsä Kennethin kuoleman jälkeen. Kennethin veli Leland alkaa rakentaa tehtaassa oikeita aseistettuja sotaleluja armeijan käyttöön. Tilanteesta aiheutuu myöhemmin kaksinkamppailu Leslien ja Lelandin välille.


title: Toys

text: "Video-oppaassa" vuodelta 1994 Bello Romano kutsuu elokuvaa epävireisellä otteella ohjatuksi sekoiluksi, vaikka lavasteisiin ja leluihin onkin panostettu. Häneltä "Toys" saa kaksi tähteä viidestä, mikä vastaa sanallista arviota ”keskinkertainen”.


title: McKinney

text: McKinney on muun muassa seuraavien henkilöiden sukunimi:


title: Nascimento

text: Nascimento tai do Nascimento on muun muassa seuraavien henkilöiden sukunimi:


title: Luettelo KHL:ään varatuista tšekeistä

text: Luettelo KHL:ään varatuista tšekkiläisistä sisältää kaikki KHL-joukkueiden varaamat tšekkiläiset jääkiekkoilijat. Luettelon tilastot koostuvat kaikista pelaajan KHL:ssä pelaamista otteluista, eivät siis vain pelaajan varanneessa joukkueessa pelatuista.


title: Werner von Essen

text: Emil Werner von Essen (4. syyskuuta 1875 Heinolan maalaiskunta – 26. syyskuuta 1947 Helsinki) oli suomalainen arkkitehti, opettaja ja taiteilija.


title: Werner von Essen

text: Von Essenin vanhemmat olivat majuri Alexander von Essen ja Elisabeth Wendela Constance von Sticht. Hän pääsi ylioppilaaksi 1896 Turun ruotsalaisesta reaallyseosta, valmistui arkkitehdiksi 1901 polyteknillisestä opistosta ja meni 1903 naimisiin arkkitehti Blenda Augusta Nybergin kanssa. Von Essen oli Von Essen - Kallio - Ikäläisen arkkitehtitoimiston osakas vuosina 1903–1913.


title: Werner von Essen

text: Vuosina 1904–1913 arkkitehti Werner von Essen suunnitteli mm. Helsingin Katajanokalle, Eiraan, Punavuoreen, Kaartinkaupunkiin ja Töölöön jugend-rakennuksia osoitteisiin Luotsikatu 10 (1904), Kauppiaankatu 4 (1904), Kauppiaankatu 6 (1906), Kauppiaankatu 12 (1906), Merimiehenkatu 18 (1907), Erottajankatu 11 (1909), Engelinaukio 10 (1911), Engelinaukio 10 – Armfeltintie 6 (1911), Topeliuksenkatu 9 (1912) ja Mannerheimintie 72 (1912) sekä joukon muita jugend-rakennuksia. Lisäksi arkkitehtitoimisto suunnitteli 1906 valmistuneen talon liikemies Juho Aholalle Lahteen Rautatienkadun ja Harjukadun kulmaan. Werner von Essen oli syntynyt Heinolan maalaiskunnassa kuten Aholakin, ja he tunsivat toisensa, joten suunnittelijavalinta oli luonnollinen.


title: Werner von Essen

text:
von Essen on mm. suunnitellut RKL:n liiton virallisen merkin ikivanhojen ammattikuntaesikuvien mukaan. Merkki hyväksyttiin RKL:n viralliseksi merkiksi liiton perustamisvuonna 1905.
Merkin harppi kuvaa mittausvälineenä sitä tarkkuutta, jolla rakentajan on työnsä suoritettava ja kolmio sitä täsmällisyyttä ja suoraviivaisuutta, joka on rakentajan työn edellytyksenä. Merkin aihe muodostaa perusaiheen kaikille järjestön merkeille.


title: Werner von Essen

text: Werner von Essen toimi Helsingin Taideteollisuuskeskuskoulun eli Ateneumin rehtorina vuosina 1915–1943. Vuonna 1943 Werner von Essen siirtyi eläkkeelle ja Rafael Blomstedt tuli oppilaitoksen rehtoriksi.


title: Werner von Essen

text: Vuonna 2007 Helsingin Sanomien Mikä on Helsingin kaunein jugend-talo-äänestyksessä Arkkitehtitoimisto von Essen, Kallio & Ikäläinen suunnittelema Norman talo Katajanokalle Luotsikatu 10:een selvisi yleisöäänestyksessä top 10 -listalle. Vuonna 2010 Ilta-Sanomien ja Oikotie.fi:n Suomen halutuimmat talot-top 100 listauksessa Arkkitehtitoimisto von Essen, Kallio & Ikäläinen suunnittelema talo Töölöön Topeliuksenkatu 9:een selvisi yleisöäänestyksessä Top60-listalle.


title: Jodi Picoult

text: Jodi Lynn Picoult (s.1966) on yhdysvaltalainen kirjailija. Hän opiskeli Princetonin yliopistossa, josta valmistui vuonna 1987. Hän on myös suorittanut maisteritutkinnon Harvardin yliopistossa.


title: Jodi Picoult

text: Picoult aloitti kirjailijan uransa kirjoittamalla novelleja Seventeen-lehteen. Myöhemmin hän on kirjoittanut DC Comicsin Ihmenainen-sarjaa. Hänen teoksensa "Yhdeksäntoista minuuttia" kertoo kouluammuskelusta pienessä kaupungissa ja oli hänen ensimmäinen kirjansa, joka sai ensimmäisen sijan New York Timesin bestseller-listalla. Picoult on naimisissa Timothy Warren Van Leerin kanssa, jonka tapasi opiskeluaikanaan, ja heillä on kolme lasta.


title: Yhdeksäntoista minuuttia

text: Yhdeksäntoista minuuttia () on Jodi Picoultin vuonna 2007 julkaistu romaani. Se oli ensimmäinen Piccoultin teos, joka pääsi ensimmäiselle sijalle The New York Timesin bestseller-listalla. Kirja käsittelee fiktiivistä koulusurmaa ja keskittyy siihen johtaviin tapahtumiin.


title: Yhdeksäntoista minuuttia

text: Tarina alkaa pienessä Sterlingin kaupungissa ja seuraa paikallisten arkipäivää. Kirjan päähenkilöinä ovat muun muassa Josie Cromier, hänen tuomariäitinsä Alex, etsivä Patrick Ducharme, Matt Royston ja Peter Houghton.


title: Yhdeksäntoista minuuttia

text: Paikallisessa koulussa kuuluu yhtäkkiä kova räjähdys. Kun oppilaat ovat hämmentyneessä tilassa, kuuluu aseen laukauksia. Kaupungin poliisivoimien ainoa etsivä Patrick saapuu kouluun ja löytää ampujan, Peter Houghtonin, pukuhuoneesta Josie Cormierin ja kuolleen Matt Roystoniin kanssa. Josie on šokissa eikä muista mitä on tapahtunut. Ammuskelussa on kuollut kymmenen ihmistä ja haavoittunut yli 19 muuta.


title: Yhdeksäntoista minuuttia

text: Kirjassa on paljon takaumia, joissa kerrotaan muun muassa Peterin ja Josien olleen hyviä ystäviä. Peteriä kiusattiin usein koulussa ja Josie puolusti häntä. Ystävät kuitenkin erkaantuivat toisistaan ajan kuluessa, kun Josie liittyi suosittujen tyttöjen joukkoon eikä voinnut näyttäytyä Peterin seurassa. Toisena vuonnaan lukiossa Josie seurustelee Mattin kanssa, joka oli Peterin kiusaaja.


title: Yhdeksäntoista minuuttia

text: Kuukautta ennen ampumista Peter ymmärtää, että hänellä on tunteita Josieta kohtaan, ja lähettää tälle sähköpostin, jossa kertoo tunteistaan. Sähköposti joutuu kuitenkin väärin käsiin ja koko koulu saa tietää siitä. Tämä nöyryytys saa Peterin ajattelemaan kostoa.


title: Yhdeksäntoista minuuttia

text: Ampumisen jälkeen Peter lähetetään vankilaan, samalla kun oikeudenkäynti jatkuu. Silminnäkijöiden kuuleminen viivästyy, koska Peter on myöntänyt tekonsa. Peterin puolustusasianajaja Jordan yrittää vakuuttaa, että Peterin teot johtuivat pahasta kiusaamisesta ja posttraumaattisesta stressistä. Oikeudenkäynnin viimeisessä vaiheessa Josie paljastaa, ettei Mattia tappanut Peter vaan hän. Peter lupasi, ettei hän kerro kenellekään tapahtuneesta, iloisena siitä, että Josie oli puhunut hänelle.


title: Yhdeksäntoista minuuttia

text: Peter julistetaan syylliseksi kahdeksaan ensimmäisen asteen murhaan ja kahteen toisen asteen murhaan, ja hän saa elinikäisen tuomion. Kuukauden päästä hän tekee vankilassa itsemurhan. Kirjan lopussa, vuoden päästä ammuskelusta, Josie on saanut viiden vuoden tuomion vankilassa avustamisesta. Kirjan aikana Josie ei ole kertaakaan myöntänyt totuutta, vaan hän on toistanut, ettei muista mitään.Kirja sai myönteisen vastaanoton kriitikoilta. Esimerkiksi The New York Times ylisti Piccoultin kirjoittamistyyliä kuvaten sitä selkeäksi ja tarkaksi. The Washington Postin arviossa puolestaan kuvailtiin, ettei kirja ole vain trilleri vaan myös vakavaa pohdintaa aikuisten ja lasten suhteista.


title: Luettelo pikkuplaneetoista: 210001–211000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
210001:stä ja päättyen 211000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 211001–212000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
211001:stä ja päättyen 212000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 212001–213000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
212001:stä ja päättyen 213000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 213001–214000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
213001:stä ja päättyen 214000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 214001–215000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
214001:stä ja päättyen 215000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 215001–216000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
215001:stä ja päättyen 216000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 216001–217000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
216001:stä ja päättyen 217000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 217001–218000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
217001:stä ja päättyen 218000:een.
Kokonaisen luettelon löytää katsomalla Luettelo pikkuplaneetoista.


title: Electronic Entertainment Expo 2009

text: Electronic Entertainment Expo 2009 (lyhyesti E3 2009) oli Electronic Entertainment Expon järjestämä tapahtuma joka kesti 2–4. kesäkuuta välisen ajan. Tapahtuma järjestettiin Los Angelesissä ja se oli järjestyksessään viidestoista pidetty E3-tapahtuma. Tapahtuman kohokohdiksi muodostuivat Microsoftin Project Natal ja Sonyn PlayStation Move.


title: Electronic Entertainment Expo 2009

text: Näyttelyalueet jaettiin E3 2009 -tapahtumassa kolmeen eri osaan, ensimmäiseen kerrokseen, West Halliin ja South Halliin.


title: Electronic Entertainment Expo 2009

text: Näyttelyalueista West Hallissa kuuluisista videopeliyhtiöistä näyttelynsä suoritti Nintendo ja Sony Computer Entertainment, niiden rinnalla näyttelynsä suoritti siellä Activision, Bethesda, Capcom, THQ ja Atlus. Siellä sijaitsi myös GameSpotin mediatilat. South Hallissa oli eniten näyttelijöitä, porukan suurimman yhtiön Microsoftin lisäksi siellä näyttelivät osansa Square Enix, Koei, Ubisoft, Namco Bandai, Warner Bros., Disney, Eidos, MTV Games, EA, Sega ja Konami. Siellä myös G4:n media kuvasi suuren osan asioistaan. Ensimmäisessä kerroksessa näyteltiin pääosin muutamien yhtiöiden ennakkonäyttelyjä, mutta siellä kuitenkin LucasArts ja Majesco pitivät myös omat näyttelynsä.


title: Electronic Entertainment Expo 2009

text: Xbox 360


title: Electronic Entertainment Expo 2009

text:
Wii
Nintendo DS
Windows


title: Electronic Entertainment Expo 2009

text:
PlayStation 3
PlayStation Portable


title: Electronic Entertainment Expo 2009

text:
Capcom
Electronic Arts
Konami
MTV Games
Square Enix
THQ


title: Electronic Entertainment Expo 2009

text: Tässä näkyy lueteltuna kaikki yhtiöt jotka näyttelivät jotakin tapahtuman aikana, Atari ei ollut mukana, koska sen piti alun perin näytellä, mutta se vetäytyikin pois tapahtumasta viime minuuteilla.


title: Electronic Entertainment Expo 2009

text: Tässä näkyy lista niistä peleistä jotka saivat palkinnon Parhaasta näyttelystä.


title: Luettelo pikkuplaneetoista: 218001–219000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
218001:stä ja päättyen 219000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 219001–220000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
219001:stä ja päättyen 220000:een.
Kokonaisen luettelon löytää katsomalla Luettelo pikkuplaneetoista.


title: Domingas Togna

text: Domingas Embana Togna (s. 14. kesäkuuta 1981) on guineabissaulainen yleisurheilija. Hän osallistui vuoden 2008 kesäolympialaisissa Pekingissä ja kilpaili siellä naisten 1 500 metrin juoksussa.


title: NHL:n varaustilaisuus 1988

text: NHL:n varaustilaisuus 1988 oli jääkiekkoliiga NHL:n järjestyksessään 26. vuotuinen varaustilaisuus. Tilaisuus järjestettiin 11. kesäkuuta 1988 Montrealissa, Kanadassa. Tilaisuudessa varattiin kaiken kaikkiaan 252 pelaajaa seitsemästä eri maasta, joista ensimmäinen oli Minnesota North Starsin varaama Mike Modano.


title: NHL:n varaustilaisuus 1988

text: Suomalaispelaajia NHL:ään varattiin tilaisuudessa yhteensä seitsemän (Teemu Selänne, Petro Koivunen, Petri Aaltonen, Jukka Marttila, Sakari Lindfors, Timo Peltomaa ja Ari Matilainen). Heistä Teemu Selänne on luonut menestyksekkäimmän uran NHL:ssä, ollen historian paras suomalaispelaaja joka on koskaan pelannut koko liigassa. Selänne oli tilaisuuden järjestyksessään kymmenes varattu pelaaja, ja hänet varasi Winnipeg Jets.


title: Riccardo Barthélémy

text: Riccardo Barthélémy (1869 İzmir – 1937) oli italialainen säveltäjä ja pianisti. Hän säesti pitkään Enrico Carusoa. Hän voitti kesäolympialaisissa 1912 Tukholmassa taidekilpailuissa kultaa sävellyksellään "Olympic Triumph March".


title: Paolo Gennari

text: Paolo Gennari (11. syyskuuta 1908 – 29. tammikuuta 1968) oli italialainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia perämiehettömässä nelikossa.


title: Kill the Noise

text: Jakob ”Jake” Stanczak (s. 27. tammikuuta 1980 Rochester, New York), tunnetaan paremmin nimellä Kill The Noise tai Ewun, on yhdysvaltalainen elektronisen musiikin tuottaja ja DJ. Kill The Noisen tuotannon musiikkilajeja ovat pääosin dubstep ja electro house. Hän on työskennellyt monen tunnetun artistin kanssa, mukaan lukien Feed Me, Evol Intent, 12th Planet, The Upbeats, Dieselboy, Skrillex ja Korn. Hän on myös esiintynyt monilla heidän albumeillaan. Vuonna 2011 hän esiintyi Kornin kappaleissa ”Narcissistic Cannibal” (mukana myös Skrillex) ja ”Fuels the Comedy”. ”Narcissistic Cannibal” julkaistiin singlenä 18. lokakuuta 2011. Molemmat kappaleet julkaistiin Kornin studioalbumilla "The Path of Totality" 6. joulukuuta 2011. Perjantaina 3. helmikuuta 2012 Stanczak esiintyi Kornin kanssa Jimmy Kimmel Live ohjelmassa. Hän on myös tuntenut tunnetun house- & dubstep-tuottaja Feed Men 8-vuotiaasta asti.


title: George Nevinson

text: George Wilfred Nevinson (3. lokakuuta 1882 Wigan – 13. maaliskuuta 1963 Lancaster) oli brittiläinen vesipalloilija. Hän kilpaili vuoden 1908 kesäolympialaisissa Lontoossa ja kuului siellä kultaa voittaneeseen joukkueeseen.


title: Malin alueet

text: Mali on jaettu kahdeksaan alueeseen sekä Bamakon pääkaupunkialueeseen. Alueet on nimetty alueen pääkaupungin mukaan. Alueet on numeroitu roomalaisin numeroin sijaintinsa mukaan länsi-itä-suunnassa. Alueet on edelleen jaettu yhteensä 49 piiriin.


title: Marussia MR01

text: Marussia MR01 on venäläisen Formula 1 -tiimi Marussian käyttämä auto kaudella 2012. Autoa kuljettavat saksalainen Timo Glock ja ranskalainen tulokaskuljettaja Charles Pic. Tallin testikuljettajana toimi Max Chilton joka pääsi ajamaan Abu Dhabin GP:n ensimmäisissä harjoituksissa. MR01 on McLarenin ohella ainoa auto kaudella 2012, jossa on yhtenäinen keularakenne.


title: Marussia MR01

text: Tallilla oli vaikeuksia saada autoaan läpi kolaritesteistä, minkä seurauksena autolla ei saatu ajettua ainoatakaan testikierrosta kautta edeltäneissä talvitesteissä. Talli sai kokeiltua uutta autoa radalla ensimmäistä kertaa 5. maaliskuuta, jolloin talli ajoi mainoskuvauksia varten sallitun testisession Silverstonen radalla. Auto läpäisi kolaritestit seuraavana päivänä 6. maaliskuuta.


title: Marussia MR01

text: MR01 käyttää Cosworthin valmistamaa 2,4 litran V8-moottoria.


title: Marussia MR01

text: Auton ensimmäinen varsinainen testi tapahtui kauden avauskilpailun ensimmäisessä harjoitusjaksossa. Talli pystyi ajattamaan harjoituksessa molempia kuljettajia. Toisessa sessiossa Timo Glock onnistui ajamaan 12. parhaan ajan. Lauantain aika-ajossa kävi kuitenkin selväksi, ettei Marussian vauhti riitä edes keskikastiin. Tallin kuljettajat miehittivät lähtöruudut 21 ja 22, mutta Sergio Pérezin rangaistuksen myötä he pääsivät lähtemään kilpailuun yhtä ruutua korkeammilta sijoilta. Itse kilpailussa talli ajoi tasaisesti letkan loppupäässä onnistuen nousemaan sijoille 14 ja 15 muiden keskeytysten ja varikkopysähdysten ansiosta. Muutamaa kierrosta ennen maalia Pic joutui keskeyttämään kilpailun, mutta sai sijoituksen ajettuaan 90 prosenttia kilpailusta.


title: W. A. Lavonius

text: Wilhelm Alexander Lavonius (22. kesäkuuta 1874 Helsinki – 11. maaliskuuta 1932 Helsinki) oli suomalainen yritysjohtaja ja laillisuusmiehenä tunnettu nuorsuomalainen poliitikko. Hän toimi 1906–1932 Henkivakuutusyhtiö Suomen toimitusjohtajana.


title: W. A. Lavonius

text: W. A. Lavoniuksen vanhemmat olivat hovioikeudenneuvos Wilhelm Lavonius ja Maria Francisca Westzynthius. Hänen veljiään olivat vuorineuvokset Magnus ja Robert Lavonius. Kirjoitettuaan ylioppilaaksi 1892 Lavonius ryhtyi opiskelemaan historiaa ja kieliä, mutta opinnot jäivät kesken puolentoista vuoden kuluttua.


title: W. A. Lavonius

text: Lavonius työskenteli muutaman vuoden Keskinäisen henkivakuutusyhtiö Suomen konttoristina ja kamreerina, ja sen jälkeen 1898–1903 nuorsuomalaisten yritykseksi luetun Kustannusyhtiö Otavan toimitusjohtajana. Samaan aikaan hän oli myös 1897–1902 Suomi-yhtiön aloitteesta perustetun Vakuutuslehden toimittajana. Lavonius jätti työnsä Otavassa 1903 osallistuakseen osuuskauppojen keskuslaitoksen perustamiseen. Hän perusti Jalmari Sahlbomin kanssa Yhteishyvä-lehden ja oli vuoden ajan 1905 perustetun Suomen Osuuskauppojen Keskuskunnan eli SOK:n ensimmäisenä toimitusjohtajana. Vuonna 1906 hänet kutsuttiin Henkivakuutusyhtiö Suomen toimitusjohtajaksi, missä tehtävässä hän jatkoi kuolemaansa asti. Lavonius jatkoi vielä samanaikaisesti SOK:n johtokunnan jäsenenä 1906–1916. Nuorsuomalaisen Lavoniuksen valinta Suomen toimitusjohtajaksi vaikutti osittain siihen, että tyytymättömät vanhasuomalaiset perustivat kilpailevan Henkivakuutusyhtiö Salaman.


title: W. A. Lavonius

text: Lavoniuksen neljännesvuosisadan mittaisena toimitusjohtajakautena Suomi-yhtiö menestyi suuresti, vakuutusten määrä lisääntyi 44 000:sta aina 600 000:een ja yhtiö kasvoi Pohjoismaiden suurimmaksi vakuutusyhtiöksi. Hän näki henkivakuutustoiminnan paitsi liiketoimintana, myös kansalaisten aatteellisena valistamisena. Lavoniuksella oli myös muita luottamustehtäviä: hän kuului muun muassa Valion hallintoneuvostoon 1911–1917 ja Elannon edustajistoon vuodesta 1919 sekä oli 1928 Kansantaloudellisen yhdistyksen puheenjohtaja.


title: W. A. Lavonius

text: Sortovuosien aikana perustuslaillisiin kuulunut Lavonius oli 1902–1905 passiivista vastarintaa organisoineen kagaalin jäsenenä. Vuosien 1905–1906 säätyvaltiopäivillä hän edusti porvarissäädyssä Helsingin kaupunkia ja oli Helsingin kaupunginvaltuuston jäsen 1905–1907 sekä 1926–1929. Hän kuului 1906–1907 Nuorsuomalaisen puolueen keskuskomiteaan. Ensimmäisestä maailmansodasta aiheutuneen vaikean elintarvikepulan aikana hän oli kuntien välisen elintarvikekomitean puheenjohtajana sekä elintarvikehallituksen päällikkönä 1917–1918. Lavonius oli Suomen pankin pankkivaltuusmiehenä 1907–1909 ja eduskunnan pankkivaltuuston puheenjohtajana 1920–1924. Jälkimmäisessä tehtävässä hän laati suunnitelman markan arvon vakiinnuttamiseksi, mikä toteutui 1925 annetulla lailla, jolla markka sidottiin uudelleen kultakantaan. Lavonius oli vielä 1920-luvun lopulla Kansallisen edistyspuolueen johtavia poliitikkoja ja kuului puolueen puoluehallitukseen sekä oli tasavallan presidentin valitsijamiehenä vuoden 1925 vaaleissa. Noina aikoina hän keskittyi talousmiehenä vapaakaupan puolustamiseen, mutta esiintyi myös aktiivisena julkisena keskustelijana ja herätti huomiota muun muassa vaatimalla kieltolain kumoamista. Vuonna 1930 Lavonius esiintyi Lapuan liikkeen vastustajana ja oli kokoamassa sitä vastaan niin sanottua laillisuusrintamaa, mikä johti liikkeen hyökkäyksiin ja propagandaan sekä häntä että Suomi-yhtiötä ja sen asiamiehiä vastaan. Hyökkäyksiä perusteltiin silläkin, ettei Suomi-yhtiön pääkonttori liputtanut talonpoikaismarssin päivänä heinäkuussa 1930.


title: William Press

text: William J. Press oli brittiläinen vapaapainija. Hän kilpaili vuoden 1908 kesäolympialaisissa Lontoossa ja sai siellä hopeaa 54 kg -sarjassa.


title: Albert Gingell

text: Albert Gingell (30. syyskuuta 1883 Bristol – 20. helmikuuta 1947 Cleveland) oli brittiläinen vapaapainija. Hän kilpaili vuoden 1908 kesäolympialaisissa Lontoossa ja sai siellä pronssia 66,6 kg -sarjassa.


title: Karl Wallin

text: Karl Wallin (1858–1922) oli ruotsalainen professori. Hän kuului sähkötekniikan käyttöönoton ja myös sen opetuksen tienraivaajiin Ruotsissa. Wallin johti Tukholman sähkövalo -osakeyhtiötä ja toimi vuosina 1889–1909 fysiikan yliopettajana Tukholman teknisessä koulussa ja vuodesta 1902 sähkötekniikan professorina Tukholman teknisessä korkeakoulussa.


title: Karl Wallin

text: Vuonna 1899 Ruotsissa ilmestynyt Wallinin sähkötekniikan oppikirja suomennettiin välittömästi, ja sen julkaisi samana vuonna tamperelainen kustantamo Suomessa nimellä "Sähkö ja sen käyttäminen valaistukseen ja työvoiman siirtämiseen" julkaistu kirja on tiettävästi ensimmäinen suomeksi julkaistu sähköalan oppikirja.


title: FC Boda

text: FC Boda on kemiönsaarelainen jalkapalloseura. Seura on perustettu vuonna 1992. FC Bodan miesten edustusjoukkue pelaa kaudella 2017 Turun piirin Kolmosta. Parhaimmillaan seura on pelannut Kakkosessa kaudella 2002, jolloin tuloksena oli kuitenkin putoaminen sarjaporrasta alaspäin.


title: FC-88

text: FC-88 Kemi eli FC Kemi on kemiläinen jalkapalloseura, joka aloitti toimintansa 1920 nimellä Karjalahden Ihme. Jalkapallossa miesten tasolla ensimmäinen virallinen ottelu pelattiin 14. joulukuuta 1971. Omaksi seurakseen jalkapallojaosto erkaantui vuonna 1988. Kaudella 2012 FC-88:n edustusjoukkue pelaa Kolmosta, ja parhaimmillaan joukkue on pelannut Kakkosessa kaudella 2001. Seuran kasvatteja ovat mm. Keijo Huusko, Juha Pasoja, Anssi Jaakkola ja Jaakko Isteri.


title: Legend of the Black Shawarma

text: Legend of the Black Shawarma on Infected Mushroomin seitsemäs studioalbumi, joka julkaistiin 8. syyskuuta 2009.


title: Legend of the Black Shawarma

text: Albumi debytoi Yhdysvalloissa Billboard 200 -listan sijalla 172.


title: Intelligent Life

text: Intelligent Life on joka toinen kuukausi ilmestyvä brittiläisen "The Economistin" julkaisema elämäntapalehti. Se alkoi ilmestyä 2007 neljännesvuosittain ja oli sitä ennen ilmestynyt kerran vuodessa kesällä. Sen aihepiiriin kuuluu ”taiteet, tyyli, ruoka, viini, autot, matkailu ja kaikki auringon alla, kunhan se on kiinnostavaa”.


title: Intelligent Life

text: "The Economistin" toimittajien lisäksi Intelligent Lifeen kirjoittavat artikkeleita kirjoittajat kaikkialta maailmasta ja kuvat ovat lehden kuhunkin numeroon tilaamia. Sen päätoimittaja on Tim de Lisle.


title: Intelligent Life

text: Vuonna 2012 lehti herätti keskustelua, kun sen kannessa julkaistiin nykyisin poikkeuksellisesti käsittelemätön kuva. Kuva esitti näyttelijä Cate Blanchettia.


title: Gustaf Hagelin

text: Gustaf Wilhelm Hagelin (5. lokakuuta 1897 Lidköping – 13. joulukuuta 1983 Falsterbo) oli ruotsalainen ratsastaja. Hän kilpaili kesäolympialaisissa 1924 Pariisissa ja oli siellä mukana saamassa hopeaa joukkuekenttäratsastuksessa. Kenttäratsastuksen yksilökilpailussa hän jäi 20. sijalle.


title: Renessanssin taide

text: Renessanssin taiteen aika oli taiteiden historian suurimpia kukoistuskausia. Renessanssi sai alkunsa Firenzessä vuoden 1400 aikoihin. Sen päätyessä Alppien pohjoispuolelle Italia oli jo siirtymässä manierismiin. Innoituksena oli antiikin taide, jonka uskottiin syntyvän uudelleen keskiajan välikauden jälkeen. Täten Giorgio Vasari antoi uudelle kehitykselle nimen "renessanssi", uudelleensyntyminen.


title: Renessanssin taide

text: Uutta tuntumaa etsittiin innokkaasti kaikissa taiteissa. Maalauksessa ja kuvanveistossa renessanssi ilmeni ihmisfiguurien aiempaa todenmukaisempana kuvaamisena ja tilan uudentyyppisenä käsittelynä. Tilan kuvaukseen kehitettiin keskeisperspektiivi, ja tieteet, kuten anatomia ja matematiikka, olivat taiteen välineitä. Kuvanveistossa ja arkkitehtuurissa oli mahdollista ottaa vaikutteita suoraan antiikin saavutuksista ja kilpaillakin niiden kanssa. Yleensä ottaen normina olivat antiikin taideteokset ja arkkitehtuuri.


title: Renessanssin taide

text: Arkkitehtuurissa uusia pyrkimyksiä heijasti selvimmin kupolikattoinen keskeiskirkko. Kirjallisuudessa taas vaikutteita sovellettiin aikakauden elämää kuvaavissa novelleissa. Teatterissa pyrittiin herättämään antiikin teatteri, jolloin sivutuotteena luotiin ooppera. Musiikissa taas laulumusiikki, kuten messut, motetit ja madrigaalit nousivat suosioon.


title: Renessanssin taide

text: Italian niemimaan kaupunkivaltioissa oli kiinnostuttu klassisista kielistä ja antiikin taiteesta jo 1300-luvun loppupuolella. Vaikka keskiaika nähtiin pimeänä välikautena, antiikin perintö oli säilynyt sen läpi. Tätä perintöä alettiin uudistaa renessanssissa. Humanistien uuden arvojärjestelmän mukaan tärkeintä oli lahjakkuus ja älykkyys, ei niinkään syntyperä.


title: Renessanssin taide

text: Renessanssi jaetaan taidehistoriassa tavallisesti varhaisrenessanssiin (), joka vaikutti lähes koko 1400-luvun ja sen keskus oli Firenze. täysrenessanssiin. Varhaisrenessanssin painopisteenä oli Firenze,


title: Renessanssin taide

text:
Täysrenessanssi ("cinquecento") oli 1500-luvun alussa taiteellisen painopisteen siirtyessä Firenzestä Roomaan. Silloin myös Venetsiasta muodostui merkittävä taidekeskus. Täysrenessanssi on renessanssin huipentuma. Italiasta renessanssi levisi grafiikan, kirjojen ja oppineiden mukana. Alppien pohjoispuoliseen renessanssiin kuuluvat flaamilainen alue eli Alankomaiden ja Saksan renessanssiin.
Renessanssin ja barokin väliin sijoittuva manierismi saatetaan myös joskus laskea kuuluvaksi renessanssiin. Sekä flaamilainen että saksalainen taide oli erilaista verrattuna Italian renessanssin taiteeseen. Taiteilijat olivat yhä käsityöläisiä, eivätkä he saaneet yhtä paljon huomiota osakseen kuin italialaiset kollegansa.


title: Renessanssin taide

text: Italian kaupunkivaltioissa kehiteltiin taideteoriaa ja vauraita mesenaatteja nousi esiin. Taiteen omistaminen ja tilaustöiden teettäminen kohottivat heidän statustaan. Tunnetuimpia mesenaatteja oli Medici-suku, joka tuki muiden muassa Michelangeloa. Italiassa taiteilijoista myös laadittiin elämäkertoja ja heistä on saatavilla muutenkin enemmän kirjallisia lähteitä kuin keskiajan taiteilijoista.


title: Renessanssin taide

text:
Yleensäkin renessanssille oli ominaista taiteilijan uusi asema. Parhaimmillaan keskiajan käsityöläistaiteilijasta tuli riippumaton, oppineiden tasolla oleva luova intellektuelli. Uskonnollisen asketismin sijaan ihanteena oli uomo universale, elämänmyönteinen ja maailmallinen monilahjakkuus. Anonyymiyden korvasi individualismi ja omalaatuiset persoonallisuudet, joita korostettiin elämäkertakirjallisuudessa. Kuitenkin käytännössä tuli esiin vain harvoja ihanteen mukaisia yleisneroja.
Alankomaiden renessanssi kattaa Flanderin ja Hollannin. Nimitystä flaamilainen taide käytetään Alankomaiden 1400- ja 1500-luvun taiteesta, jonka katsotaan sisältäneen sekä varhais-, että täysrenessanssin piirteitä. Renessanssitaiteen määreillä voidaan luonnehtia myös 1500-luvun lopun hollantilaista taidetta. Hollannin taiteeseen vaikutti erityisesti manierismi. Flaamilaisen taiteen keskus oli Flanderin maakunta ja sen varakkaat kauppakaupungit, kuten Brugge, Gent ja Antwerpen. Hollannin taiteen keskuksia olivat muun muassa Haarlem ja Utrecht.


title: Renessanssin taide

text: Saksan renessanssitaide oli 1400- ja 1500-luvuilla. Murros gotiikan ja uuden renessanssityylin ilmaisun välillä näkyy selkeästi esimerkiksi Albrecht Dürerin taiteessa.


title: Renessanssin taide

text: Renessanssin antiikin arvostus näkyi niin tieteissä, taiteissa, kuin myös kirjallisuudessa. Antiikin klassikoita käännettiin latinaksi sekä aiheita kirjallisuuteen haettiin antiikin myyteistä sekä taruista. Tarinoiden mukaisesti antiikin naisihannetta korostettiin, joissain tapauksissa aiheita etsittiin myös keskiajalta. Joitakin teoksia kirjoitettiin kokonaan uudelleen renessanssin tyylille sopivaksi.


title: Renessanssin taide

text: Renessanssimusiikin merkittävin ero sitä edeltäneisiin musiikkityyleihin oli lisääntynyt terssi-intervallin käyttö harmonian pohjana. Keskiajalla terssiä oli vielä pidetty riitasointuna, ja esimerkiksi gregoriaaninen kirkkomusiikki perustuu pääasiassa kvintteihin ja oktaaveihin pohjautuvaan harmoniaan. Renessanssimusiikki oli luonteeltaan modaalista eikä tonaalista, vaikka kauden loppuaikoina musiikkiin alkoi ilmaantua tonaalisia piirteitä. Jo 1100-luvulta asti käytössä ollut polyfonia muuttui monimutkaisemmaksi ja eri äänien itsenäisyys lisääntyi 1400-luvulla.


title: Renessanssin taide

text: Renessanssimusiikin keskeisimpiä kirkollisia sävellysmuotoja olivat messu ja motetti. Myös maallisen musiikin säveltäminen yleistyi renessanssin aikana, vaikka on mahdollista, että näennäinen maallisen musiikin määrän lisääntyminen johtuu vain painokoneen keksimisestä ja sen mahdollistamasta suuremman musiikkimäärän julkaisemisesta. Keskeisiä maallisen musiikin muotoja olivat frottola, chanson ja madrigaali.


title: Renessanssin taide

text: 1600-luvulla renessanssin muuttuessa hiljalleen barokiksi erityisesti madrigaaleja ryhdyttiin säveltämään voimakkaan maneerisella tyylillä. Sävellykset monimutkaistuivat ja niissä saatettiin käyttää jopa hyvin voimakkaita kromaattisia kulkuja, kuten esimerkiksi Carlo Gesualdon sävellyksissä.


title: Renessanssin taide

text: Italian taide kehittyi Vasarin "Taiteilijaelämäkertojen" mukaan orgaanista kasvuprosessia seuraillen, ja tämä metafora onkin hallinnut taidehistorian ajattelua viime aikoihin asti. Italian varhaisrenessanssia 1400-luvulla nimitetään quattrocentoksi, cinquecento taas tarkoittaa 1500-luvun täys- ja myöhäisrenessanssia.


title: Renessanssin taide

text: Firenzen katsotaan olevan renessanssin alkukoti, vaikka Rooma voisi olla toinen vaihtoehto. Firenzen päätymistä uuden taiteen syntysijaksi auttoi Milanon hyökkäyksen uhka, joka synnytti isänmaallista henkeä. Humanisti Leonardo Brun julkaisi 1403 kirjan, jossa Firenzeä ylistettiin antiikin Rooman ja Ateenan perillisenä. Uudessa Ateenassa oli luonnollista suunnata kiinnostus antiikin taiteisiin.


title: Renessanssin taide

text: Renessanssin taustana on pidetty vaihetta, jolloin Bysantin taiteen perinteestä irrottautuminen alkoi. Giotto edusti vielä keskiaikaa, mutta hänen katsotaan luoneen pohjaa Firenzen tulevalle naturalistiselle maalaukselle.


title: Renessanssin taide

text: Maalaustaiteessa renessanssipiirteitä on hankalampi määritellä kuin kuvanveistossa ja arkkitehtuurissa. Antiikki ei toiminut suorana esikuvana, vaan tavoitteena oli yleisemmin kolmiulotteisuuden vaikutelma ja realismi. Käsitys antiikin maalauksesta perustui lähinnä kirjallisiin lähteisiin 1400-luvulla. Roomalaisia seinämaalauksia alkoi löytyä vasta vuosisadan lopulla.


title: Renessanssin taide

text: Tieteellisen perspektiivin käyttäminen sekä kiinnostus ihmiskehon kuvaamiseen ja anatomiaan olivat ominaista Firenzen varhaisrenessanssille 1400-luvulla. Maalaustaiteessa tulivat keskeisiksi myös muodon plastisen kolmiulotteisuuden ja ihmisfiguurin suhteiden tutkiminen. Ensimmäinen suoranainen renessanssimaalari oli Masaccio. Häntä seuranneita varhaisrenessanssimaalareita oli useita, kuten Paolo Uccello, Andrea del Castagno ja Piero della Francesca.


title: Renessanssin taide

text: Antiikin mytologia oli maalausten aiheena Andrea Mantegna ja Sandro Botticellilla. Aiheet alkoivat maallistua sitä mukaa kun taidetta keräävät ruhtinaat kutsuivat taiteilijoita hoveihinsa. Kirkko suosi yhä uskonnollisia aiheita, ja samaan aikaan oli myös gotiikkaan suuntautuneita taiteilijoita, kuten Fra Angelico ja Fra Filippo Lippi.


title: Renessanssin taide

text:
Antiikin ohella nousivat myös luontoaiheet. Maisemakuvauksen keskuksena toimi Venetsia.
Muiden muassa Giovanni Bellini loi tunnelmaa taustamaisemilla ja niiden valonkäytöllä. Hänen maalauksensa sekä Antonello da Messinan Venetsiaan tuoma flaamilainen öljyväritekniikka loivat perustaa väritaiteelle, josta Venetsian koulu tuli kuuluisaksi.


title: Renessanssin taide

text: Kuten kukoistuskaudelle sopii, Italiassa toimi varsin paljon maalareita varhaisrenessanssin aikaan, kuten Andrea del Verrocchio, Domenico Ghirlandaio ja Pietro Perugino.


title: Renessanssin taide

text:
Täysrenessanssilla on ollut suuri vaikutus, vaikka sen aika jäi suhteellisen lyhyeksi. Täysrenessanssi alkoi noin 1495 ja jo neljännesvuosisadan päästä 1520 se alkoi olla ohi. Täysrenessanssille tyypilliseksi katsotaan ilmaisukeinojen täysi hallitseminen, jolloin toteutus on vaivatonta ja teoksille on ominaista viehättävä tasapainoisuus.
Täysrenessanssin määritelmänä onkin maalaustaiteessa pyrkimys täydelliseen tasapainoon teoksen osien välillä. Teokset perustui sekä piirustukseen että värinkäyttöön, joten taiteilijat olivat vähemmän sidoksissa malliin.


title: Renessanssin taide

text: Ihanteiden mukaisesti täysrenessanssi oli suurten taiteilijapersoonallisuuksien aikaa. Heitä olivat ennen kaikkea Leonardo da Vinci, Michelangelo, Rafael ja Tizian. Michelangelon teoksille oli ominaista rationaalinen sommittelu ja luja ääriviiva, kuten toscanalaisessa taiteessa yleensäkin. Hienostunut värinkäyttö taas oli venetsialaisten mestarien alaa, ja erityisesti Tizian tuli tunnetuksi loisteliaista väreistään.


title: Renessanssin taide

text:
Ihanteena ollutta tasapainoa ja myös monumentaalisuutta oli Leonardo da Vincin "Pyhä ehtoollinen" -freskossa (1495-1489). Da Vinci kehitti myös sfumaton eli valohämytekniikan, jota monet muutkin alkoivat soveltaa. Maalaustapa oli vastakkainen Michelangelon tekniikalle Sikstuksen kappelin kattofreskoissa 1500-luvun alkupuolella.
Sikstuksen kappelin freskot ovat vaikuttaneet taiteen myöhempään kehitykseen vahvasti, samoin Rafael, jonka teoksissa täysrenessanssin aatteet ilmenevät puhtaina.
Muita täysrenessanssin taiteilijoita olivat Fra Bartolommeo ja Andrea del Sarto.


title: Renessanssin taide

text:
Venetsiassa maalaustaide poikkesi monella tapaa muusta Italiasta 1500-luvulla.
Flanderista kotoisin olleen öljyväritekniikan ohella siellä sovellettiin ensimmäisinä taulumaalausta. Väritaiteessa Giorgione maalasi uudella sävyihin, valööreihin ja maalauksen atmosfääriin perustuvalla tavalla. Tizian jatkoi samalla linjalla tehden lopuksi melko impressionistisilta vaikuttavia maalauksia. Muita venetsialaismestareita olivat Bellinit ja Paolo Veronese.


title: Renessanssin taide

text:
Renessanssi alkoi Italian ulkopuolella tulla tutuksi 1500-luvun alussa yksittäisten taiteilijakontaktien kautta. Renessanssin piirteet sekoittuivat tuolloin omiin traditioihin. Ensimmäisiä merkittäviä renessanssista kiinnostuneita oli saksalainen Albrecht Dürer. Hän tutustui perspektiiviin ja suhdeoppiin kahdella Italianmatkallaan.
Muitakin saksalaisia renessanssista kiinnostuneita oli. Tosin Matthias Grünewaldilla renessanssivaikutteita oli varsin vähän, samoin mytologisia alastonaiheita maalanneella Lucas Cranachilla vaikutus oli pinnallista. Renessanssi näkyi myös Hans Baldung Grienin aihevalinnoissa. Selkeämmin renessanssimaalari oli humanismiin tutustunut Hans Holbein nuorempi, joka vei vaikutteet myös Englantiin.


title: Renessanssin taide

text: Flaamilaisessa taiteessa oli vastaavia päämääriä kuin Italian varhaisrenessanssissa ja Alankomaissa oli samansuuntaista kehitystä, mutta taide edusti kuitenkin myöhäisgotiikkaa. Aluksi renessanssin piirteitä välittyi enimmäkseen Dürerin kautta muun muassa Lucas van Leydenin teoksiin. Leonardo da Vincin henkeä oli jonkin verran Quentin Matsysin maalaustavassa.


title: Renessanssin taide

text: Italiassa matkustivat maalaiselämän kuvaajat Pieter Brueghel vanhempi ja Jan Gossaert, samoin Jan van Scorel joka tutustui Giorgionen tuotantoon Venetsiassa. Myös monet espanjalaiset taiteilijat kävivät Italiassa, ja Espanjan suhteet Italiaan olivat tiiviitä muutenkin. Filip II:n aikana kiinnostusta herätti erityisesti venetsialainen taide ja Tizian, mikä näkyy Anthonis Morin muotokuvissa. Hovin ulkopuolelta Luis de Morales maalasi italialaisessa hengessä.


title: Renessanssin taide

text: Usein vaikutteet olivat enemmänkin manierismista kuin renessanssista, kuten ranskalaisen Fontainebleaun koulun taiteilijoilla ja François Clouetilla.


title: Renessanssin taide

text: Renessanssi ei kuvanveistossa alkanut tietystä taiteilijasta tai teoksesta. Firenzen kastekirkon pronssiovista 1401 järjestetty kilpailu mainitaan kuitenkin usein renessanssin alkuna. Kilpailun voitti Lorenzo Ghibertin työ, jossa oli viitteitä renessanssista, vaikka se oli gotiikkaa. Toinen ilmeeltään klassisempi esimerkki on Nanni di Bancon veistoryhmä 1410-luvulta. Ensimmäisenä renessanssiveistäjänä kuitenkin mainitaan yleensä Donatello, jonka teokset eivät olleet pelkkää antiikin jäljittelyä. Donatellon pronssiveistos "Daavid" (1430) oli alastonveistos luonnollisessa koossa ja "Gattamelata" (1447) taas suurikokoinen ratsastajapatsas.


title: Renessanssin taide

text: Antiikin veistosten keräily herätti kiinnostusta veistoksiin yleensä. Suurpatsaiden ohella tilattiin rintakuvia, marmorireliefejä ja hautaveistoksia. Antiikin hengessä tehtiin myös mitalitaidetta, jonka tunnetuin edustaja oli Pisanello. Veistosten aiheet monipuolistuivat renessanssin aikana. Alastonfiguureja veistettiin ja kontraposto nousi jälleen kunniaan.


title: Renessanssin taide

text:
Donatellon ohella toinen merkittävä italialainen kuvanveistäjä 1400-luvulla oli Andrea del Verrocchio. Muita tuon ajan veistäjiä olivat Mino da Fiesole, Luca della Robbia ja Bernardo Rossellino.
Täysrenessanssin suurin mestari oli luonnollisesti Michelangelo, joka työskenteli Firenzessä ja Roomassa. Hänen veistotyylinsä oli omaperäistä, ja se irtautui varhaisrenessanssin aikana arvostetuista säännöistä. Aluksi Michelangelo pyrki kilpailemaan parhaiden tuolloin tunnettujen antiikin veistosten kanssa, mutta uran loppuvaiheessa hän siirtyi uusiin tavoitteisiin ja tuotanto sai manieristista ilmettä. Muita suuria 1500-luvun veistäjiä Italiassa olivat Jacopo Sansovino ja Benvenuto Cellini, joka oli jo osin manierismin puolella.


title: Renessanssin taide

text: Gotiikka hallitsi kuvanveistoa 1400-luvulla Italian ulkopuolella. Seuraavalla vuosisadalla matkustelevat ja hoveihin kutsutut taiteilijat alkoivat tehdä renessanssia tunnetummaksi pohjoisessakin. Benvenuto Cellini työskenteli Ranskassa Frans I:n kutsumana, jolloin Ranskan johtava kuvanveistäjä Jean Goujon sai häneltä vaikutteita.


title: Renessanssin taide

text: Saksassa renessanssi kotiutui parhaiten Nürnbergiin ja Augsburgiin, joilla oli suhteita Italiaan. Muun Euroopan veiston kannalta renessanssilla ei ollut kovin suurta merkitystä. Pohjoismaissa ehätettiin tehdä jonkin verran renessanssihenkisiä hautamonumentteja ennen tyylin siirtymistä manierismiin.


title: Renessanssin taide

text: Renessanssin arkkitehtuuri oli eurooppalaisen arkkitehtuurin ajanjakso 1400-luvun alusta 1600-luvun alulle. Sen katsotaan alkaneen vuodesta 1418, ja se sai vaikutteita antiikin arkkitehtuurista, Kreikasta ja Roomasta.


title: E. A. Tunkelo

text: Eemil Aukusti Tunkelo (vuoteen 1901 Ekman; 27. huhtikuuta 1870 Längelmäki – 28. maaliskuuta 1953 Helsinki) oli suomalainen kielitieteilijä ja professori. Hän perehtyi suomen kieleen sekä sen sukulaiskieliin ja tuli tunnetuksi kielenhuoltajana.


title: E. A. Tunkelo

text: Tunkelon vanhemmat olivat längelmäkeläinen tilanomistaja Elias August Ekman sekä emäntä Amanda Fredrika Yrjölä. Elias August Ekman oli vuodesta 1880 lähtien Hämeen läänin edustajana talonpoikaissäädyssä kolmilla säätyvaltiopäivillä. Tunkelo kirjoitti ylioppilaaksi Hämeenlinnan klassillisesta lyseosta vuonna 1889, valmistui filosofian kandidaatiksi 1895 ja lisensiaatiksi 1908. Samana vuonna hän myös väitteli tohtoriksi aiheesta "Alkusuomen genetiivin funktioista" ja sai suomen kielen dosentin viran Helsingin yliopistosta. Tunkelo oli Suomen kielen ja kirjallisuuden vt. professorina 1920–1924 sekä 1925–1930, suomalaisen filologian apulaisena 1923–1933 ja suomen kielen henkilökohtaisena ylimääräisenä professorina 1933–1938.


title: E. A. Tunkelo

text: Tunkelo aloitti jo opiskeluvuosinaan murresanaston, kansanperinteen ja kielitieteellisen aineiston keruumatkat, joita suoritti ensin kotiseudulleen, sitten Kainuuseen ja myöhemmin muun muassa Viroon. Vielä 1942 ja 1943 hän kävi Suomen valtaamassa Äänislinnassa (Petroskoi) keruumatkalla. Tunkelon pääteos, lähes tuhatsivuinen "Vepsän kielen äännehistoria" ilmestyi vasta 1946. Se on yhä eräs laajimmista suomalais-ugrilaisista kielistä kirjoitetuista monografioista.


title: E. A. Tunkelo

text: Tunkelo oli 1897 perustamassa Kotikielen Seuran "Virittäjä"-lehteä, ja hän toimi sen päätoimittajana 1897–1899 sekä 1910–1926. Hän julkaisi lehdessä vuosikymmenten aikana satoja kielenhuoltoa käsitteleviä kirjoituksia ja kantoi huolta varsinkin siitä, että vierassanojen kirjoitus- ja ääntämisasu vastaisivat toisiaan suomen kielessä. Tunkelo oli Suomalaisen Kirjallisuuden Seuran kirjaston ja arkiston hoitaja 1902–1910, johtokunnan jäsen 1902–1936 sekä sihteeri 1910–1926. Toimiessaan seuran kielitieteellisen valiokunnan sihteerinä vuosina 1899–1916 hän johti aineiston keräyttämistä kansankielen sanakirjaa varten, minkä työn pohjalta syntyi vuosikymmeniä myöhemmin Suomen murteiden sanakirja. Hän oli myös Kotikielen Seuran sihteeri 1893–1896 ja esimies 1916–1919, Suomalais-Ugrilaisen Seuran kirjastonhoitaja 1897–1912 ja arkistonhoitaja 1897–1935, Ylioppilastutkintolautakunnan jäsen 1917–1928, Suomalaisen Tiedeakatemian jäsen vuodesta 1920 sekä Nykysuomen sanakirjan neuvottelukunnan puheenjohtaja 1929–1938 ja Sanakirjasäätiön hallituksen puheenjohtaja 1931–1934.


title: E. A. Tunkelo

text: Tunkelon mukaan on nimetty vuonna 1959 perustettu Tunkelon säätiö. Pappi ja lastensuojelun kehittäjä Juho Heikki Tunkelo oli E. A. Tunkelon veli.


title: Mikko Herranen

text: Mikko Herranen (s. 9. huhtikuuta 1976 Mikkeli) on suomalainen laulaja, lauluntekijä, muusikko, äänittäjä ja tuottaja. Yli 20 vuoden aikana Herranen on vaikuttanut muun muassa Velcra-yhtyeen rumpalina sekä laulajana Rust-yhtyeessä ja Iron Maiden -covereita esittävässä Mauron Maidenissa. Herranen kilpaili Voice of Finlandissa Michael Monroen joukkueessa 2012. Herrasen tuore thrash metal -yhtye Misterer on kotoisin Helsingistä ja julkaisi Backrage-debyyttisinglensä maaliskuussa 2018.


title: Mikko Herranen

text: Herranen aloitti soololevynsä äänitykset vuonna 2010 ja valmisteli soololevyään muiden töiden, tuotantojen ja miksausten välissä. Ensimmäinen soolojulkaisu, "Häviäjät"-single, julkaistiin 30. huhtikuuta 2012. Herrasen sooloalbumi "Kylmä Maailma" ilmestyi 20.6.2012 Johanna Kustannuksen kautta. Herranen soitti levyn kaikki instrumentit selloa ja viulua lukuun ottamatta. Hän myös äänitti ja miksasi albuminsa itse.


title: Mikko Herranen

text: Herranen tuottaa, äänittää ja miksaa musiikkia omassa Noise Floor -studiossaan. Aiemmin hän työskenteli muun muassa Sonic Pump Studios Oy:llä sekä 5by5 Studiolla. Näkövammastaan huolimatta Herranen kykenee lukemaan ja käyttämään tietokoneita sekä äänityslaitteita normaalisti.


title: Mikko Herranen

text: Herranen on vuodesta 2012 toiminut Kilt.-yhtyeen rumpalina ja taustalaulajana. Ennen sitä hän on vastannut yhtyeen Everything / Nothing-albumin äänityksestä ja miksauksesta ja lisäksi toiminut yhtyeessä laulajana.


title: Mikko Herranen

text: Herraselta ilmestyi syksyllä 2014 toinen sooloalbumi Pahan ajan apokalypsi. Albumilta julkaistiin single "Kuolemantanssi". Hän osallistui vuoden 2016 Uuden Musiikin Kilpailuun kappaleella "Evil tone".


title: Mikko Herranen

text: Misterer-yhtyeessä Mikko toimii laulajana ja rumpalina.


title: Mikko Herranen

text: Herranen asuu Helsingissä yhdessä laulunopettajana ja laulajana työskentelevän kihlattunsa Mari Multasen kanssa.Mikko Herranen


title: Yhdysvaltalainen kirjallisuus

text: Yhdysvaltalainen kirjallisuus kehittyi itsenäisenä, eurooppalaisesta kirjallisuudesta erkaantuneena kirjallisuuden osana kehittyi 1700-luvulla ja 1800-luvun alussa. 1800-luvun merkittävimpiä kirjailijoita olivat Edgar Allan Poe (1809–1849), James Fenimore Cooper (1789–1851) ja Herman Melville (1819–1891). Humoristista tyyliä kehitti Missourissa syntynyt Mark Twain (1835–1910), joka oli ensimmäisiä itärannikon ulkopuolella syntyneitä suuria kirjailijoita. Myös William Sydney Porter (1862–1910) eli O. Henry oli kiinnostunut etäisten paikkojen elämästä ja murteista.


title: Yhdysvaltalainen kirjallisuus

text: 1900-luvulla Yhdysvaltain kirjallisuuden merkitys maailmankirjallisuudessa kasvoi. Tällöin oli vallalla yhteiskunnallinen kirjallisuus, jota edustivat Theodore Dreiser (1871–1945), Jack London (1876–1916), Upton Sinclair (1878–1968) ja Sherwood Anderson (1876–1941). Maailmansotien välisen ajan huomattavimmat nimet olivat Ernest Hemingway (1899–1961) ja William Faulkner (1897–1962). 1930-luvulla astui esiin John Steinbeck (1902–1968) pula-ajan kuvauksillaan. Toisen maailmansodan jälkeen Steinbeck, Faulkner ja Hemingway olivat pitkään Yhdysvaltain kirjallisuuden keskeiset hahmot. Sotien jälkeen näkyviä ovat olleet myös realismin edustajat, kuten Saul Bellow (1915–2005), J. D. Salinger (s. 1919) ja Truman Capote (1924–1984). Sotien jälkeen on noussut myös afroamerikkalaisten kirjallisuus, jonka tunnetuimpiin nimiin lukeutuvat James Baldwin, Richard Wright ja Ralph Ellison. 1970-luvulla alkoi postmoderni liike, jonka nimiin kuuluvat muun muassa Thomas Pynchon, Don DeLillo, Paul Auster, Toni Morrison, Philip Roth, Cormac McCarthy, Raymond Carver ja Joyce Carol Oates.


title: Yhdysvaltalainen kirjallisuus

text: Nobelin kirjallisuuspalkinto on myönnetty yhdelletoista yhdysvaltalaiselle kirjailijalle: Sinclair Lewis (1930), Eugene O'Neill (1936), Pearl S. Buck (1938), T. S. Eliot (1948), William Faulkner (1949), Ernest Hemingway (1954), John Steinbeck (1962), Saul Bellow (1976), Isaac Bashevis Singer (1978), Joseph Brodsky (1987) ja Toni Morrison (1993).


title: Sisareni puolesta

text: Sisareni puolesta (My Sister's Keeper) on Jodi Picoultin vuonna 2004 julkaistu kirja. Kirjasta on myös tehty samanniminen elokuvaa, jossa näyttelevät muun muassa Abigail Breslin, Alec Baldwin ja Cameron Diaz.


title: Sisareni puolesta

text: Anna Fitzergaldille sairaalat ja verensiirrot ovat arkipäivää. Anna ei kuitenkaan ole sairas mutta hänen sisarellaan Katella on vaikea leukemia ja geneettisesti samanlainen Anna on eräänlainen kudos ja solupankki siskolleen.


title: Sisareni puolesta

text: Anna haluaa yleensä tehdä kaikkensa siskonsa eteen, mutta kun hän täyttää 13 häntä pyydetään luovuttamaan toinen munuaisensa siskolleen. Leikkauksen onnistumisesta ei ole takeita, Kate saattaa kuolla kaikesta huolimatta. Anna kyseenalaistaa leikkauksen ja pyytää apua asianajaja Alexander Campbelliltä, jotta voisi halutessaan kieltäytyä leikkauksesta.


title: Sisareni puolesta

text: Annan äiti, Sara, vastustaa tyttärensä päätöstä, koska pitää Katen auttamista itsestäänselvyytenä joten asia viedään oikeuteen. Oikeudenkäynnin aikana selviää, ettei Kate halua munuaissiirtoa, koska uskoo kuolevansa joka tapauksessa ja oikeudenkäynti päättyy Annan hyväksi. Kuitenkin, Campbellin ajaessa Annaa kotiin he joutuvat auto-onnettomuuteen. Pahoin vahingoittunut Anna ja Campbell kiidätetään sairaalaan ja tilanne muuttuu ratkaisevasti. .


title: Sara Väyrynen

text: Sara Väyrynen (o.s. Sajanti, s. 17. joulukuuta 1987 Janakkala) on suomalainen yleisurheilija. Väyrysen päämatka on 3 000 metrin estejuoksu. Muiden juoksijoiden tapaan hän aloitti uransa lyhyemmillä matkoilla ja on hivuttautunut vähitellen kohti nykyistä päämatkaansa. Seuratasolla hän aloitti urheilemisen Nurmon Urheilijoiden riveissä, mutta nyt hän edustaa Seinäjoen Seudun Urheilijoita. Aikuisten SM-kisoissa Väyrynen on saavuttanut hopeaa 4×800 metrin viestissä ja ollut edustamassa Suomea Suomi–Ruotsi-maaottelussa 800 metrillä, 1 500 metrillä, 3 000 metrin estejuoksussa ja 8 kilometrin maastojuoksussa.


title: Sara Väyrynen

text: Väyrysen valmentajana toimii hänen isänsä Juha Sajanti ja hänellä on myös yleisurheileva kaksoissisko Eeva Feuth.


title: Alianza PAIS

text: Movimiento Alianza PAIS on ecuadorilainen lähinnä alkuperäisväestöä edustava puolue. Se perustettiin vuonna 2006. PAIS pääsi ensimmäistä kertaa hallitusvastuuseen sen kannattaman Rafael Correan voitettua presidentinvaalit 2006. Correa voitti marraskuun 2006 presidentinvaalit Alianza PAISin (Patria Altiva i Soberana) ja Partido Socialista Ecuatorianon tuella. Hän aloitti virkakautensa 15. tammikuuta 2007.


title: Eeva Feuth

text: Eeva Maija Feuth (o.s. Sajanti, s. 17. joulukuuta 1987 Janakkala) on suomalainen yleisurheilija. Feuth on kilpaillut laaja-alaisesti eri juoksumatkoilla aina 200 metrin juoksusta maratoniin. Seuratasolla hän on edustanut Nurmon Urheilijoita vuoteen 2009 asti, vuosina 2010–2013 Seinäjoen Seudun Urheilijoita ja vuodesta 2014 lähtien Turun Urheiluliittoa. Aikuisten SM-kisoissa Feuth on saavuttanut hopeaa 4×800 metrin viestissä ja pronssia 3 000 metrin estejuoksussa. Hän on myös ollut edustamassa Suomea maaotteluissa 800 metrillä, 1 500 metrillä, 3 000 metrin estejuoksussa ja 8 kilometrin maastojuoksussa.


title: Eeva Feuth

text: Feuthin valmentajana toimii hänen isänsä Juha Sajanti ja hänellä on kaksoissisko Sara Väyrynen.


title: 3D-elokuva

text: 3D-elokuva on elokuva, joka tehostaa syvyysnäön illuusiota, kun sitä katsotaan erikoislaseilla. 3D-tekniikka simuloi normaalia näköaistimusta. Ihminen aistii syvyyttä ja etäisyyksiä binokulaarisen näköaistinsa avulla. Silmät näkevät kuvan kahdesta eri kulmasta, ja aivot yhdistävät aistimukset kolmiulotteiseksi kuvaksi. 3D-elokuva katsotaan erikoislaseilla, jotka erottelevat kummallekin silmälle oman kuvan kahdesta päällekkäin heijastetusta ruudusta. Syvyysvaikutelma syntyy kuvien jälleen yhdistyessä katsojan aivoissa.


title: 3D-elokuva

text: Ensimmäinen suomalainen 3D-elokuva oli "Muumi ja punainen pyrstötähti" vuodelta 2010.


title: Toulousen metro

text: Toulousen metro () on metrojärjestelmä Toulousessa Ranskassa. Järjestelmä perustuu Véhicule Automatique Léger (VAL) -tekniikkaan, metrojunat kulkevat kumipyörillä ilman kuljettajaa. Järjestelmä koostuu kahdesta metrolinjasta ja 37 metroasemasta, verkoston yhteispituus on 27,5 kilometriä.


title: Toulousen metro

text: Linja A kulkee lounaasta koilliseen, linja B etelästä pohjoiseen. Linja B kulkee kokonaan maan alla, Linja A nousee kahdessa kohdassa maan pinnalle. A-linjan ensimmäinen osa avattiin vuonna 1993. Toinen linja avattiin vuonna 2007.


title: Koruton totuus

text: Koruton totuus on Jodi Picoultin vuonna 2000 ilmestynyt kirja. Sen pohjalta on myös tehty samanniminen elokuva.


title: Koruton totuus

text:
Kirja on jaettu kahteen osaan. Ensimmäisessä osassa Pennsylvainan amish-yhteisössä löydetään kuollut vauva maatalon navetasta. Tapaus järkyttää koko Lacasterin piirikuntaa mutta poliisitutkinnassa paljastuu, että lapsi on tapettu ja tappajaksi epäillään lapsen äitiä, naimatonta amishtyttöä Katie Fisheriä.
Amishyhteisönsä hylänneen ja yhteisön ulossulkeman Ledan sukulainen, juristi Ellie Hathaway, ryhtyy Katien puolustusasianajajaksi ja muuttaa amishyhteisöön asumaan. Tapauksen ratkaiseminen on vaikeaa, sillä amish-yhteisön oikeudenkäytäntö poikkeaa muusta piirikunnasta. Lisäksi, asiasta ei mielellään puhuta tai haluta ulkopuolisen apua. Toinen osa keskittyy oikeudenkäyntiin. .


title: Lahıc

text: Lahıc () on taajama Azerbaidžanin İsmayıllın piirissä. Se sijaitsee Kaukasuksen pääjonon etelärinteellä virtaavan Girdimanjoen varrella 25 kilometriä İsmayıllısta koilliseen. Asukkaita on 900 henkeä (vuonna 2012).


title: Lahıc

text: Lahıcin ja sen lähikylien asukkaat ovat tateja. Keskiajalta lähtien se oli kuuluisa kupariastioiden ja aseiden tuotannon keskus. 1800-luvun lopussa kylässä oli 6914 asukasta. Vuonna 1935 se sai kaupunkimaisen taajaman statuksen.


title: Lahıc

text: Nykyään Lahıc on historiallinen suojelukohde ja suosittu matkailunähtävyys. Kivettyjen katujen varrella sijaitsevat talot on rakennettu puulla vahvistetuista kivistä. Taajamassa on vanhoja moskeijoita ja saunoja, käsityöläisten työpajoja sekä kotiseutumuseo. Sen erikoisuuksiin kuuluu yli tuhat vuotta vanha vesijohto- ja viemärijärjestelmä.


title: Niels Larsen

text: Niels Hansen Ditlev Larsen (21. marraskuuta 1889 Horsens – 15. marraskuuta 1969 Otterup) oli tanskalainen ampuja ja olympiavoittaja. Hän voitti vuosina 1912–1924 yhteensä viisi olympiamitalia, joista yksi oli kultainen, yksi hopeinen ja kolme pronssisia. Tukholman olympialaisissa 1912 hän voitti vapaakiväärin kokonaiskilpailussa pronssia tuloksella 962.


title: Niels Larsen

text: Myös Larsenin appiukko Hans Schultz ja poika Uffe Schultz Larsen olivat molemmat ampujia.


title: AC Kirkkonummi

text: AC Kirkkonummi (ACK) on kirkkonummelainen tyttö- ja naisjalkapalloon erikoistunut urheiluseura. Se on perustettu vuoden 2002 loppupuolella, kun Kirkkonummen Urheilijoiden ja FC Kirkkonummen tyttö- ja naisjalkapalloilijat yhdistivät osaamisensa yhden seuran alaisuuteen. Seuran edustusjoukkue pelaa Naisten Kolmosessa.


title: Salih Saidašev

text: Salih Zamaletdinovitš Saidašev (, , 3. joulukuuta 1900 Kazan – 16. joulukuuta 1954 Moskova) oli tataarilaissyntyinen neuvostoliittolainen säveltäjä ja orkesterinjohtaja. Häntä pidetään yhtenä tataarien taidemusiikin alullepanijoista.


title: Salih Saidašev

text: Salih Saidašev jäi varhain orvoksi ja kasvoi siskonsa perheessä. Tämän aviomies Šigab Ahmerov tuki pojan musiikkiharrastusta. Viisitoistavuotiaana Saidašev alkoi soittaa Saijar-teatteriryhmän orkesterissa. Vuosina 1919–1921 hän palveli puna-armeijassa.


title: Salih Saidašev

text: Vuodesta 1922 lähtien Saidašev työskenteli pianistina, orkesterinjohtajana, säveltäjänä ja Tatarstanin draamateatterin musiikkiosaston johtajana. Vuosina 1934–1937 hän opiskeli Moskovan konservatoriossa. Erityisen hedelmällistä oli hänen yhteistyönsä näytelmäkirjailijoiden ja teatteriohjaajien kanssa. Säveltäjänä Saidašev tunnetaan parhaiten musiikkinäytelmistä ja lauluista. Oopperaa, balettia, kuoro- ja soitinmusiikkia yhdistelevistä musiikkinäytelmistä parhaita ovat "Najomštšik" (”Vuokralainen”) ja "Zäŋgär šäl" (”Sininen šaali”). Laulumusiikin alalla Saidašev loi ajankohtaisia joukkolauluja ja lyyrisiä kappaleita. Aikanaan koko maassa tunnettiin hänen säveltämänsä ”Neuvostoarmeijan marssi”.


title: Salih Saidašev

text: Saidaševin musiikki on sävyltään runollista ja muodoltaan kansallista, mutta samalla innovatiivista ja vailla pyrkimystä kansatieteellisyyteen. Hänen maineensa tataarien taidemusiikin perustanlaskijana perustuu kansanperinteen sekä venäläisen ja eurooppalaisen musiikkikulttuurin luovaan yhdistämiseen.


title: Salih Saidašev

text: Vuonna 1939 Saidaševille myönnettiin Tatarian ASNT:n ansioituneen taiteilijan ja vuonna 1950 kansantaitelijan arvonimet.


title: Max Wolf (voimistelija)

text: Max Wolf oli yhdysvaltalainen telinevoimistelija ja olympiamitalisti.


title: Max Wolf (voimistelija)

text: Wolf kilpaili St. Louisin olympialaisissa 1904, joissa hän oli triathlonissa 33. ja moniottelussa 34. Hän sai samoissa kisoissa joukkuekilpailun hopeaa seuransa New York Turnvereinin jäsenenä.


title: Euroviisu (albumi)

text: Euroviisu EEPEE on levy jossa kuullaan Retaletta nimellä Navetta-Timppa, Herra Soppaa ja Aabram Kylmää. Meidän Tahtiin kappale on raaka eikä Panama Rayon ääntä ole muutettu.


title: Jaroslav Paška

text: Jaroslav Paška (s. 20. kesäkuuta, 1954, Banská Štiavnica) on slovakialainen poliitikko ja Euroopan parlamentin jäsen. Hän edustaa Slovakian kansallispuoluetta ja on jäsenenä Vapauden ja suoran demokratian Eurooppa -ryhmittymässä.


title: Jaroslav Paška

text: Paška on naimisissa Juliana Paškován kanssa ja heillä on kaksi lasta.


title: Georges van der Poele

text: Georges van der Poele oli belgialainen esteratsastaja ja olympiamitalisti. Van der Poele kilpaili Pariisin olympialaisissa vuonna 1900, ja voitti hyppyjen kilpailusta hopeaa sekä korkeushypystä pronssia tuloksellaan 170 cm.


title: Farid Jarullin

text: Farid Zagidullovitš Jarullin (, , 1. tammikuuta 1914 Kazanin läänin Malyje Sunin kylä – 17. lokakuuta 1943) oli tataarilaissyntyinen neuvostoliittolainen säveltäjä.


title: Farid Jarullin

text: Farid Jarullin syntyi muusikon perheeseen. Hän opiskeli sellon ja pianon soittoa Kazanin musiikkiopistossa vuodesta 1930 ja säveltämistä Boris Šehterin johdolla Moskovan konservatoriossa vuosina 1933–1934. Vuosina 1934–1939 hän oli Tatarstanin oopperastudiossa ja vuosina 1939–1940 opiskeli säveltämistä Genrih Litinskin johdolla Moskovan konservatoriossa.


title: Farid Jarullin

text: Jarullin on säveltänyt muun muassa keskeneräisen sinfonian, kamariorkesteri-, viulu- ja pianokappaleita, sonaatteja, romansseja ja lauluja sekä laatinut kansanlaulujen sovituksia. Hänen päätyönsä on tataarien ensimmäinen kansallinen baletti "Şüräle", jonka libreton on kirjoittanut näytelmäkirjailija Ahmet Faizi. Toisen maailmansodan aikana neuvostoarmeijaan kutsuttu säveltäjä kaatui taistelussa Kurskin luona.


title: Farid Jarullin

text: "Şüräletä" pidetään yhtenä neuvostoajan parhaista baleteista. Sen aiheena on tataarien kansanperinteeseen perustuva Ğabdulla Tuqayn samanniminen runoelma. Paha metsänhaltija Şüräle varastaa linnusta ihmiseksi muuttuneen Söyembikä-neidon siivet. Metsästäjä Ali-Batyr löytää Söyembikän ja menee tämän kanssa naimisiin. Şüräle palauttaa siivet korppien välityksellä ja nämä ajavat Söyembikän metsänhaltijan luolaan. Ali-Batyr pelastaa Söyembikän ja tappaa Şürälen. Baletin musiikki pohjautuu tataarien laulu- ja tanssisävelmiin.


title: Farid Jarullin

text: Säveltäjä Fabi Vitatšekin soitintama baletti esitettiin ensimmäisen kerran Kazanissa vuonna 1945 Leonid Žukovin ja Gai Tagirovin ohjaamana. Myöhemmin säveltäjät Vladimir Vlasov ja Vladimir Fere laativat siitä uuden version, joka esitettiin Leonid Jakobsonin ohjaamana nimellä "Ali-Batyr" Leningradissa vuonna 1950. Tänä versiona "Şüräle" tunnetaan entisessä Neuvostoliitossa ja Euroopan maissa.


title: Farid Jarullin

text: Jarullinille myönnettiin postuumisti Tatarian ASNT:n valtionpalkinto vuonna 1958.


title: Polle (kunta)

text: Polle on kunta Holzmindenin piirikunnassa, Ala-Saksissa, Saksassa. Kunta sijaitsee Weser-joen varrella. Siellä on arviolta 1 193 asukasta (vuonna 2015) ja sen pinta-ala on 21,2 neliökilometriä.


title: Ossian Nylund

text: Ossian Nylund (22. huhtikuuta 1894 Helsinki – 19. joulukuuta 1939) oli suomalainen yleisurheilija. Nylund oli Suomen joukkueen mukana vuoden 1920 olympialaisissa Antwerpenissä, joissa sijoittui seitsemänneksi kolmiloikassa tuloksella 13,74. Hän oli mukana myös viisiottelussa ja oli ennen päätöslajia kahdentenatoista, eikä selviytynyt 1500 metrin juoksuun ollenkaan mukaan. Nylund on voittanut kolmiloikan Suomen mestaruuden kaksi kertaa, vuosina 1917 ja 1918. Nylund edusti HIFK:ta.


title: Johan Pettersson

text: Johan Pettersson (29. heinäkuuta 1884 Jepua – 26. syyskuuta 1952) oli suomalainen yleisurheilija. Hän osallistui Suomen joukkueen mukana vuoden 1920 olympialaisiin Antwerpenissä sijoittuen painonheitossa kuudenneksi ja moukarinheitossa yhdenneksitoista.


title: Johan Pettersson

text: Pettersson on voittanut moukarinheiton Suomen mestaruuden kolme kertaa, vuosina 1912, 1913 ja 1920. Vuonna 1912 hänen voittotuloksensa oli 42,53 ja seuraavana vuonna 45,63. Vuonna 1920 hän voitti tuloksella 43,33. Pettersson on voittanut myös painonheiton Suomen-mestaruuksia. Hän oli paras vuonna 1915 tuloksella 10,09, 1916 tuloksella 9,98 ja 1917, jolloin hänen voittoheittonsa kantoi 9,10. Hän voitti painonheiton SM-kultaa vielä vuosina 1919 tuloksella 9,77, 1920 tuloksella 9,52, 1921 voittotuloksella 9,69 ja vielä 1922, jolloin hän heitti 9,40.


title: Johan Pettersson

text: Pettersson teki vuonna 1912 moukarinheiton Suomen-ennätyksen 42,53, joka paransi Elmer Niklanderin ennätystä 2,49 metrillä. Pettersson paransi ennätystä seuraavana vuonna lukemiin 45,63. Tämä pysyi ennätyksenä vuoteen 1914, jolloin Niklander sai taas Suomen-ennätyksen nimiinsä.


title: 187-EP

text: 187 EP on K.G.B:n EP-levy. Levyllä kuullaan Panama Rayoa nimellä Puukko-Allu ja Julma-Henriä nimellä Jääkarhu-Make.


title: Carl Abrahamsson

text: Karl Gustaf Emanuel "Calle Aber" Abrahamsson (1. toukokuuta 1896 Södertälje – 25. joulukuuta 1948 Södertälje) oli ruotsalainen jääkiekkoilija, jääpalloilija ja olympiamitalisti. Hän pelasi puolustajana.


title: Carl Abrahamsson

text: Abrahamsson aloitti urheilu-uransa jääpalloilijana ja kilpaili kesällä yleisurheilussa, jossa hän pääsi moniottelijana kansainväliselle tasolle asti. Hän aloitti jääkiekon vasta vanhemmalla iällä ja pelasi Södertälje SK:ssa koko seurauransa vuosina 1924–1934. Abrahamsson voitti seuran riveissä Ruotsin-mestaruuden vuosina 1925 ja 1931. Hän oli voittamassa hopeaa vuoden 1928 olympialaisista, joissa hän pelasi neljä ottelua. Abrahamsson oli maajoukkueen mukana myös MM-kisoissa 1931 sekä vuoden 1932 EM-kilpailuissa, joissa Ruotsi sai kultaa.


title: Carl Abrahamsson

text: Myös Carlin veli Erik oli urheilija; hän menestyi yleisurheilussa.


title: Viimeinen kesä

text: Viimeinen kesä voi tarkoittaa muun muassa seuraavia:


title: Erik Abrahamsson

text: Erik Adolf Efraim Abrahamsson (28. tammikuuta 1898 Södertälje – 19. toukokuuta 1965 Södertälje) oli ruotsalainen yleisurheilija, jääpalloilija, jääkiekkoilija ja olympiamitalisti. Hänen seuransa oli Södertälje SK.


title: Erik Abrahamsson

text: Abrahamsson pelasi Södertäljen jääpallojoukkueessa jo vuonna 1914 ja meni myöhemmin seuran jääkiekkojoukkueeseen, jossa voitti maansa mestaruuden vuonna 1925. Hän myös voitti hyökkääjänä jääkiekon Euroopan-mestaruuden vuonna 1921. Abrahamsson kilpaili yleisurheilussa Antwerpenin olympialaisissa 1920, joissa hän sai pituushypyssä pronssia tuloksellaan 708 cm. Hän hyppäsi ennätyksekseen 712 senttiä vuonna 1923 ja voitti lajissa maansa mestaruuden kolmesti vuosina 1921–1923.


title: Erik Abrahamsson

text: Myös Erikin veli Carl oli urheilija.


title: István Lichteneckert

text: István Lichteneckert (19. elokuuta 1892 Budapest – 10. marraskuuta 1929 Budapest) oli unkarilainen miekkailija ja olympiamitalisti. Hän edusti seuratasolla budapestilaista MACia. Lichteneckert oli mukana Pariisin olympialaisissa 1924 floretin joukkuekilpailussa, jossa Unkari sai pronssia.


title: Tulen arvoitus

text:
Tulen arvoitus on Henning Mankellin kirjoittama lasten- ja nuortenkirja. Se on jatkoa teokselle Tulen salaisuus. Kirjasarjan kolmas osa on Tulen raivo.
Sofia on jo aiemmin menettänyt yhden sisaristaan, kun tämä kuoli astuttuaan miinaan. Tässä kirjassa Sofian toinen sisar Rosa menehtyy aidsiin. Sofia aloittaa myös ensimmäisen seurustelusuhteensa.


title: Tulen raivo

text: Tulen raivo on vuonna 2005 ilmestynyt Henning Mankellin lasten- ja nuortenkirja. Se on kolmiosaisen kirjasarjan viimeinen (aiemmat osat ovat Tulen salaisuus ja Tulen arvoitus) Tässä kirjassa päähenkilö Sofia varttuu aikuiseksi.


title: Toyohiro Akiyama

text: Toyohiro Akiyama (; s. 22. heinäkuuta 1942) on japanilainen televisiotoimittaja, joka on tunnettu lennostaan Mir-avaruusasemalle venäläisellä Sojuz-avaruusaluksella vuonna 1990. Akiyama oli ensimmäinen japanilainen avaruudessa. Hänet tunnettiin Japanissa "avaruustoimittajana" (宇宙特派員).


title: Toyohiro Akiyama

text: Akiyama opiskeli ICU-yliopistossa Tokiossa, missä hän suoritti alemman korkeakoulututkinnon. Hän astui TBS:n palvelukseen journalistina vuonna 1966. Akiyama työskenteli BBC World Servicessä vuosina 1967–1971 ennen siirtymistään TBS:n ulkomaanuutisten osaston kirjeenvaihtajaksi. Vuodesta 1984 vuoteen 1988 Akiyama työskenteli TBS:n johtavana kirjeenvaihtajana Washington D.C.:ssä.


title: Toyohiro Akiyama

text: Akiyama valittiin kosmonauttikoulutukseen elokuussa 1989 TBS:n ja Neuvostoliiton välillä solmitun sopimuksen mukaisesti. Akiyaman lennosta tuli historian ensimmäinen kaupallisesti järjestetty avaruuslento.


title: Toyohiro Akiyama

text: Suoritettuaan "tutkijakosmonautin" koulutuksen Kosmonauttien koulutuskeskus Juri Gagarinissa, Tähtikaupungissa, Akiyama laukaistiin 2. joulukuuta 1990 Mir-avaruusasemalle lennolla Sojuz TM-11 yhdessä lennon komentajan Viktor Afanasjevin ja lentoinsinööri Musa Manarovin kanssa. Avaruusasemalla oloaikanaan Akiyama antoi joka päivä suoria lähetyksiä asemalta missä hän dokumentoi aseman elämää. Hän palasi 10. joulukuuta 1990 Maahan lennolla Sojuz TM-10 yhdessä Gennadi Manakovin ja Gennadi Strekalovin kanssa.


title: Toyohiro Akiyama

text: Akiyaman lento oli ensimmäinen japanilaista syntyperää olevan henkilön suorittama avaruuslento ja historian ensimmäinen yksityisen henkilön sponsoroitu ja rahoitettu avaruuslento (osa 20 miljoonan Yhdysvaltain dollarin sopimusta). Akiyama kärsi lennolla (avaruus)pahoinvoinnista, mikä haittasi hänen työtään.


title: Toyohiro Akiyama

text: Akiyama ei ollut varsinainen avaruusturisti vaan "avaruuslennolle osallistuja".


title: Toyohiro Akiyama

text: Ensimmäinen avaruussukkulalennolle osallistunut japanilainen ammattiastronautti oli Mamoru Mohri vuonna 1992 lennolla STS-47.


title: Toyohiro Akiyama

text: Akiyama palasi avaruuslentonsa jälkeen TBS:ään. Hänestä tuli TBS:n uutisosaston apulaisjohtaja. Hän jäi eläkkeelle TBS:stä vuonna 1995.


title: Toyohiro Akiyama

text: Akiyama on naimisissa ja hänellä on kaksi lasta.


title: Kiinan Grand Prix 2012

text: Kiinan Grand Prix 2012 (virallisesti 2012 Formula 1 UBS Chinese Grand Prix) oli Formula 1 -kauden 2012 kolmas osakilpailu, joka ajettiin 15. huhtikuuta 2012 Shanghai International Circuitin moottoriradalla Kiinassa. Kilpailulla oli pituutta 305 kilometriä.


title: Kiinan Grand Prix 2012

text: Kilpailun voittoon ajoi saksalainen Nico Rosberg, jolle voitto oli uran ensimmäinen. Hän lähti paalupaikalta, joka oli hänelle niin ikään uran ensimmäinen.


title: Kiinan Grand Prix 2012

text:
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Paul di Restan tilalla ja Caterhamin Giedo van der Garde ajoi Vitali Petrovin tilalla.
Kymmenenen kärki osakilpailun jälkeen.


title: Rein Kivi

text: Rein Kivi (s. 1981) on virolainen entinen salibandyn pelaaja ja nykyään hän toimii Viron salibandymaajoukkueen päävalmentajana. Hän on edustanut virolaista Jõgeva SK Tähen joukkuetta ja Viron salibandymaajoukkuetta. Kivi on myös pelannut Suomessa Salibandyliigassa Helsinkiläisten SSVn ja Tapanilan Erän riveissä.


title: Rein Kivi

text: Vuonna 2005 hänet valittiin Viron vuoden miespelaajaksi.


title: Heikkolahjaisuus

text:
Heikkolahjaisuudella tarkoitetaan normaalia mutta melko alhaista älykkyyttä, joka aiheuttaa laaja-alaisia oppimisvaikeuksia sekä vaikeuttaa toimimista ongelmanratkaisua vaativissa tilanteissa. Heikkolahjaisuus on terminä vanhentunut, minkä vuoksi puhutaan nykyisin laaja-alaisista oppimisvaikeuksista. Laaja-alaiset oppimisvaikeudet ovat oppimiseen liittyviä vaikeuksia, jotka ovat erityisiä oppimisvaikeuksia laajempia. Laaja-alaiset oppimisvaikeudet eivät ole niin suuria kuin älylliseen kehitysvammaisuuteen liittyvät, mutta ne vaikeuttavat merkittävästi muun muassa ihmisen kykyä suoriutua peruskoulun oppimäärästä, opiskella itselleen ammatti sekä suoriutua työelämän vaatimuksista.
Laaja-alaisiin oppimisvaikeuksiin liittyy usein myös jonkinasteisia ongelmia selviytyä arkielämän perusasioista, minkä vuoksi monet tarvitsisivat yksilöllistä ohjausta ja räätälöityjä tukipalveluita.
Laaja-alaisista oppimisvaikeuksista kärsivien älykkyysosamäärä on 70-85, mikä on enemmän kuin kehitysvammaisilla.


title: Heikkolahjaisuus

text: Arviolta seitsemän prosenttia väestöstä luokitellaan heikkolahjaisiksi. Heikkolahjaisuus on miehillä yleisempää kuin naisilla, ja kaksi kolmannesta laaja-alaisten oppimisvaikeuksien takia erityisopetukseen siirretyistä oppilaista onkin poikia.


title: Heikkolahjaisuus

text: Laaja-alaiset oppimisvaikeudet heikentävät yksilön suoriutumista lähes kaikissa kouluaineissa etenkin ylemmillä luokilla, mutta vaikeudet ovat yleensä nähtävissä jo koulun ensimmäisillä luokilla. Laaja-alaisia oppimisvaikeuksia omaavien oppilaiden kouluaikaa leimaavat pysyvät vaikeudet saavuttaa oppimistavoitteita. Tavallista on peruskoulun opiskelu joko kokonaan tai hyvin laajasti yksilöllistetyn oppimäärän mukaisesti. Toinen mahdollisuus on opiskelu yleisopetuksen opetussuunnitelman mukaisesti mutta suurin vaikeuksin ja hyväksyttävän suorituksen alarajalla.


title: Heikkolahjaisuus

text: Laaja-alaisten oppimisvaikeuksien vuoksi erityisopetukseen siirrettyjä peruskoululaisia oli vuonna 2002 noin 13 000. Peruskoulun jälkeen monet laaja-alaisia oppimisvaikeuksia omaavat suorittavat ammatilliset opinnot erityisopiskelijoina yleisissä ammatillisissa oppilaitoksissa tai ammatillisissa erityisoppilaitoksissa. Noin kahdeksan prosenttia ammatillisessa toisen asteen koulutuksessa opiskelevista on erityisopiskelijoita.


title: Heikkolahjaisuus

text: Monet laaja-alaisista oppimisvaikeuksista kärsivät tarvitsisivat yksilöllistä ohjausta ja räätälöityjä tukipalveluita selviytyäkseen arkielämän perusasioista. Yhteiskunta ei kuitenkaan tarjoa apua ja tukipalveluita pelkästään laaja-alaisten oppimisvaikeuksien perusteella.


title: Heikkolahjaisuus

text: Laaja-alaisista oppimisvaikeuksista kärsivien kilpailukyky avoimilla työmarkkinoilla on todennäköisesti heikko myös ammatillisen tutkinnon omaavilla henkilöillä. Laaja-alaisten oppimisvaikeuksien perusteella ei myönnetä kuitenkaan työkyvyttömyyseläkettä, koska kyseessä ei ole virallisesta tautiluokituksesta löytyvä diagnoosi. Laaja-alaisista oppimisvaikeuksista kärsivien työttömyys ja toimeentulo-ongelmat ovatkin merkittävä sosiaalinen ongelma, ja laaja-alaisista oppimisvaikeuksista kärsivillä on kohonnut riski syrjäytyä ja saada mielenterveysongelmia.


title: Morelia (kaupunki)

text: Morelia on Michoacánin osavaltion hallinnollinen pääkaupunki Meksikossa. Kaupunki perustettiin vuonna 1541 alun perin nimellä Vallodolid, nykyisen nimen se sai vuonna 1828. Morelian tuomiokirkko valmistui vuonna 1744. Tuomiokirkossa on kaksoistornit, jotka ovat maan korkeimmat kirkontornit. Historiallinen keskusta on rakennettu punertavasta kivestä. Itsenäisyystaistelija José María Morelos on kotoisin kaupungista. Unesco lisäsi historiallisen keskustan maailmanperintöluetteloon vuonna 1991. General Francisco J. Mujican kansainvälinen lentoasema sijaitsee kaupungin lähistöllä.


title: Afrikanruohopöllö

text: Afrikanruohopöllö ("Tyto capensis") on tornipöllöjen sukuun kuuluva lintulaji. Sitä tavataan Saharan eteläpuolisessa Afrikassa seuraavissa maissa: Angolassa, Burundissa, Etelä-Afrikassa, Kamerunssa, Keniassa, Kongon demokraattisessa tasavallassa, Kongon tasavallassa, Lesothossa, Malawissa, Mosambikissa, Ruandassa, Sambiassa, Swazimaassa, Tansaniassa, Ugandassa ja Zimbabwessa. Sitä on tavattu myös Etiopiassa, mutta alkuperä on tuntematon.


title: Afrikanruohopöllö

text: Lajin elinympäristöä ovat subtrooppiset ja trooppiset kuivat pensastot, kuivat savannit, kuivat, ylävät arot sekä suot.


title: Afrikanruohopöllö

text: Se painaa keskimäärin 361 grammaa.


title: Afrikanruohopöllö

text: Afrikanruohopöllö on Etelä-Afrikassa vaarantunut, sillä siellä sitä on jäljellä alle 5 000 yksilöä. Siihen kohdistuu uhkana rakentaminen, tulipalot, maanviljelysmaaksi muuttaminen, ylilaidunnus, metsittyminen ja liikenteen aiheuttamat kuolemat.


title: Afrikanruohopöllö

text: Afrikanruohopöllö poikkeaa tornipöllöstä siten, että se on suurempi ja sen ylä- ja alaosa eroavat voimakkaammin toisistaan. Ylhäältä se on tummanruskea, alhaalta vaalea. Naama on pyöreämpi kuin tornipöllöllä.


title: HMS Success

text: HMS Success on ollut kuudentoista Britannian Kuninkaallisen laivaston aluksen nimenä.


title: Tenna (Sveitsi)

text: Tenna on kylä ja entinen kunta Itä-Sveitsissä, Graubündenin kantonissa. Tenna sijaitsee Reinin alkujoen Vorderrheinin sivujoen Rabiusajoen laakson länsirinteellä.


title: Tenna (Sveitsi)

text: Tenna sekä kolme sen naapurikuntaa, Safien, Valendas ja Versam, yhdistyivät 1.1.2013 Safientalin kunnaksi. Tennassa oli kunnan itsenäisyyden loppuessa 114 asukasta.


title: Tenna (Sveitsi)

text: Tennaan tunneittainen postiautoyhteys Versamista. Tenna tunnettu aurinkoenergialla toimivasta hiihtohissistä, joka otettiin käyttöön loppuvuodesta 2011 .


title: Datel

text: Datel (aiemmin Datel Electronics) on Britanniassa toimiva tietokoneiden ja pelikonsoleiden oheislaitteiden valmistaja. Yhtiö tunnetaan parhaiten tuottamistaan monenlaisia laitteita ja oheislaitteita kotitietokoneisiin 1980-luvulla. Sellaisia olivat esimerkiksi vaihtonäppäimistöt, PlusD levyn liitännät (alun perin niitä suunnitteli, valmisti ja möi Miles Gordon Technology) ja Action Replay sarjan videopelien huijauskoodilaitteet.


title: Suomen Pyöräily

text: Suomen Pyöräily ry (aikaisemmin Suomen Pyöräilyunioni) on suomalaisten pyöräilyseurojen kattojärjestö, jonka tehtävänä on ajaa jäsenseurojensa etua muun muassa Suomen Olympiakomiteassa. Suomen Pyöräily ry jatkaa vuonna 1898 perustetun Suomen Syklistiliiton jalanjäljillä lajin kattojärjestönä ja nykyisin sen jäsenenä on noin 140 pyöräilyseuraa.


title: Suomen Taitoluisteluliitto

text: Suomen Taitoluisteluliitto (lyhenne STLL) on suomalaisten taitoluisteluseurojen kattojärjestö, joka kuuluu Kansainväliseen luisteluliittoon (ISU).


title: Suomen Taitoluisteluliitto

text: Alun perin Taitoluisteluliitto toimi Suomen Luisteluliiton alaisena jaostona yhdessä pikaluistelun kanssa vuodesta 1908 lähtien, kunnes erkani vuonna 1960 omaksi liitokseen nimellä Suomen Kaunoluisteluliitto. Nykyinen nimi otettiin käyttöön vuonna 1968. Jäsenseuroja liitolla on yhteensä 81. Taitoluisteluliiton puheenjohtaja on Laura Raitio.


title: Suomen Taitoluisteluliitto

text: Liitto valitsee Suomen taitoluistelun maajoukkueet kansainvälisiin kilpailuihin.


title: Rautavaaran kirkko

text: Rautavaaran kirkko on Sakari Aartelon ja Esa Piirosen suunnittelema kirkko Pohjois-Savon Rautavaaralla.


title: Rautavaaran kirkko

text: Rautavaaralle rakennettiin ensimmäisen kirkko vuonna 1827. Silloisen kirkon oli suunnitellut italialainen Carlo Bassi. Kirkkoon mahtui noin 1 000 henkeä. Kirkko tuhoutui tuhopolton seurauksena 4. huhtikuuta 1979, mutta kellotapuli säilyi tulelta.


title: Rautavaaran kirkko

text: Nykyinen kirkko rakennettiin palaneen paikalle ja vihittiin käyttöön vuonna 1982. Kirkkoon mahtuu 460 henkeä. Urut ovat 18-äänikertaiset ja ne on valmistanut urkurakentamo Tuomi. Alttariveistoksen ”Korven Kristus” on valmistanut iisalmelainen taiteilija Anu Matilainen.


title: Sauva

text: Sauva on yleisesti poikkileikkaukseltaan pyöreä, kepin tai tai tangon muotoinen liki tasapaksu esine. Tarkemmin sauva voi tarkoittaa seuraavia asioita:


title: Darrel Akerfelds

text: Darrel Wayne Akerfelds (12. kesäkuuta 1962 Denver, Colorado – 24. kesäkuuta 2012) oli yhdysvaltalainen baseballpelaaja, pelipaikaltaan syöttäjä. Hän opiskeli Columbine High Schoolissa, Arkansasin yliopistossa ja Mesa State Collegessa. Hän debytoi Major League Baseballissa 1. elokuuta 1986 ja pelasi sille viimeisen ottelunsa 2. heinäkuuta 1991. Hänen seuroinaan olivat Oakland Athletics, Cleveland Indians, Texas Rangers ja Philadelphia Phillies.


title: Darrel Akerfelds

text: Peliuransa jälkeen Akerfelds toimi valmentajana. Hänellä todettiin haimasyöpä vuonna 2010, ja hän kuoli sairauteensa 2012.


title: Sergei Kirmasov

text: Sergei Stanislavovitš Kirmasov (; s. 25. maaliskuuta 1970 Mtsensk) on venäläinen yleisurheilija, joka kilpaili moukarinheitossa. Hän edusti nuorempana Neuvostoliittoa.


title: Sergei Kirmasov

text: Kirmasov sai nuorten EM-kisoissa 1989 kultaa ja voitti aikuisten maansa mestaruuden ensi kertaa vuonna 1992. Hän voitti Venäjän-mestaruuden myös vuosina 1998 ja 2001. Kirmasov oli mukana MM-kisoissa 2001 ja 2003 sekä vuoden 2004 olympialaisissa, mutta putosi joka kerralla karsinnassa.


title: Sergei Kirmasov

text: Kirmasovin ennätys moukarinheitossa on 82,62 metriä, jonka hän heitti Brjanskissa 1998.